3.  การประกอบธุรกิจของแต่ละสายผลิตภัณฑ์

  บริษัท สามารถคอร์ปอเรชั่น จำกัด (มหาชน) แบ่งโครงสร้างธุรกิจออกเป็น 3 สาย ดังนี้

  3.1 สายธุรกิจ Mobile Multimedia

2.  สายธุรกิจ ICT Solutions & Services

  3.3 สายธุรกิจ Technology Related Business

3.1 สายธุรกิจ Mobile Multimedia

ดำเนินธุรกิจจำหน่ายโทรศัพท์เคลื่อนที่พร้อมการให้บริการข้อมูล ข่าวสารและสาระความบันเทิง
(Contents) ในรูปแบบของบริการเสริมพิเศษ จำหน่ายอุปกรณ์เสริม ซิมการ์ด
ในลักษณะค้าปลีก-ค้าส่ง และการขายแฟรนไชส์ ทั้งในและต่างประเทศ ประกอบด้วย
บริษัทย่อยและร่วม 14 บริษัท ดังนี้ บริษัท สามารถ ไอ-โมบาย จำกัด (มหาชน) บริษัท สามารถ
โมบาย เซอร์วิสเซส จำกัด บริษัทไอ-โมบาย อินเตอร์เนชั่นแนล จำกัด บริษัท ไอ-โมบาย
อินเตอร์เทรด บริษัท สามารถ ไอ-โมบาย (มาเลเซีย) จำกัด บริษัท สามารถ มัลติมีเดีย จำกัด
บริษัท สามารถ อินเตอร์แอคทีฟ มีเดีย จำกัด บริษัท เบรนซอร์ซ จำกัด บริษัท เทค อะ ลุค จำกัด
บริษัท ไอ-สปอร์ต จำกัด บริษัท ไอ-โมบาย เนตพลัส จำกัด บริษัท สามารถ ไอ-โมบาย
(อินโดนีเซีย) จำกัด บริษัท สามารถ ไอ-โมบาย (ฮ่องกง) จำกัด และบริษัท ซี-โมบาย จำกัด
โดยมีบริษัทที่เป็นธุรกิจหลักของสายธุรกิจคือ บริษัท สามารถ ไอ-โมบาย จำกัด (มหาชน) บริษัท
สามารถ มัลติมีเดีย จำกัด บริษัท ไอ-โมบาย อินเตอร์เนชั่นแนล จำกัด ในปี 2551 สายธุรกิจ
Mobile Multimedia มีสัดส่วนรายได้เท่ากับ 11,118.7 ล้านบาท หรือคิดเป็นร้อยละ 70.10
ของรายได้รวมของกลุ่มบริษัท

ก) ลักษณะผลิตภัณฑ์และบริการ 

  ผลิตภัณฑ์และบริการของสายธุรกิจ Mobile Multimedia แบ่งเป็น 2 ประเภท ดังนี้

1. โทรศัพท์เคลื่อนที่

 1.1) โทรศัพท์เคลื่อนที่ อุปกรณ์เสริม ซิมการ์ด และบัตรเติมเงิน

  บริษัท สามารถ ไอ-โมบาย จำกัด (มหาชน) (“SIM”)
  จำหน่ายโทรศัพท์เคลื่อนที่แบรนด์ไอ-โมบาย ซิมการ์ด
  และบัตรเติมเงินทุกระบบที่ให้บริการรวมทั้งอุปกรณ์ IT และอุปกรณ์เสริม โดยมี SMS
  จำหน่ายโทรศัพท์เคลื่อนที่พีดีเอ (PDA) แบรนด์ Sense และโทรศัพท์เคลื่อนที่แบรนด์อื่นๆ
  ทั้งการค้าส่ง (Traditional Trade) และการค้าปลีก (Modern Trade) ผ่านร้าน
  i-mobile by SAMART และเคาน์เตอร์ขายใน Hyper Market และ Specialty Shop
  เช่น Tesco Lotus, Big-C, Carrefour, Power buy และ Power Mall เป็นต้น
  โดยมีการจำหน่ายโทรศัพท์เคลื่อนที่พร้อมกับการให้บริการข้อมูล ข่าวสาร Application
  และสาระความบันเทิง (Contents) ภายใต้บริการ i-Link

  นอกจากนี้ SIM ยังมีศูนย์ซ่อมและบริการ
  และจุดบริการรับชำระเงินค่าบริการโทรศัพท์เคลื่อนที่และค่าสาธารณูปโภคต่างๆ (Counter
  Service) กระจายอยู่ทั่วประเทศผ่านร้านสาขา i-mobile by SAMART
  และตัวแทนจำหน่ายของบริษัท

 1.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  ดำเนินธุรกิจให้บริการข้อมูล ข่าวสาร และสาระความบันเทิง
  ที่สามารถสื่อสารกับผู้บริโภคได้ในรูปแบบการสื่อสาร 2 ทาง (Interactive Multi-Devices
  Media) ผ่านเทคโนโลยีมีสายและไร้สาย (Wire line and Wireless) ที่ครบถ้วน สมบูรณ์
  แบบ ทั้งในรูปแบบของเสียง (Voice) ผ่านระบบ Audiotext จากบริการ BUG 1900
  และผ่านเจ้าหน้าที่ Call Center จากบริการ BUG 1113 และในรูปแบบข้อความเสียง
  และภาพ (Non-Voice) จากบริการ BUG2Mobile ซึ่งครอบคลุมการให้บริการในรูปแบบข้อมูล
  ข่าวสาร ข้อความ ภาพวิดีโอ และ Application ต่างๆ

  นอกจากนี้ยังดำเนินธุรกิจเกี่ยวกับการพัฒนาซอฟต์แวร์ และแอพพลิเคชันบนมือถือเพื่อสนับสนุน
  และส่งเสริมการใช้งานด้านคอนเทนต์ให้มีประสิทธิภาพและแพร่หลายมากยิ่งขึ้นภายใต้แบรนด์
  BrainSorce

ข) การตลาดและภาวะการแข่งขัน

1. กลยุทธ์ทางการตลาดและกลุ่มลูกค้าเป้าหมาย

1.1) โทรศัพท์เคลื่อนที่

-   เนื่องจากโทรศัพท์เคลื่อนที่เป็นสินค้าที่ทันสมัยและเกี่ยวข้องกับเทคโนโลยีใหม่ๆ
    ประกอบกับอัตราการเติบโต
    ของตลาดโทรศัพท์เคลื่อนที่เพื่อทดแทนมีสูงกว่าตลาดของผู้ใช้โทรศัพท์เคลื่อนที่รายใหม่ ทำให้
    SIM มุ่งเน้นไปที่ตลาดโทรศัพท์เคลื่อนที่เพื่อทดแทน โดยกลุ่มลูกค้าเป้าหมายของ SIM
    เป็นกลุ่มคนรุ่นใหม่ตั้งแต่วัยรุ่นถึงวัยกลางคนที่นิยมชมชอบและติดตามเทคโนโลยีอยู่เสมอ
    ทั้งนี้โดยมีกลยุทธ์ทางการตลาดดังนี้

  1. ศึกษาสภาพตลาดอย่างสม่ำเสมอ
  เพื่อให้ทราบความต้องการและแนวโน้มของตลาดในแต่ละกลุ่ม (Segment)
  และใช้เป็นข้อมูลในการวางแผนการตลาด รวมถึงกลยุทธ์ในการวางตำแหน่งสินค้าของผลิตภัณฑ์
  (Product Positioning) เพื่อคัดเลือกผลิตภัณฑ์ที่จะจัดจำหน่าย (Product Selection)
  ทั้งผลิตภัณฑ์ภายใต้แบรนด์ i-mobile และผลิตภัณฑ์ภายใต้แบรนด์ชั้นนำอื่นๆ
  ที่บริษัทเป็นผู้แทนจัดจำหน่าย

  2. บริษัทเป็นผู้พัฒนารูปลักษณ์และการใช้งานของผลิตภัณฑ์ให้เหมาะกับความต้องการของตลาด
  (Original design manufacturer หรือ ODM)
  โดยมีการประสานงานร่วมกับผู้ผลิตอย่างใกล้ชิดในการควบคุมคุณภาพของผลิตภัณฑ์ (Product
  QC)

  3. ได้ทำการวิจัยตลาดกับกลุ่มผู้บริโภค เพื่อวัดความพึงพอใจก่อนนำสินค้าออกจำหน่าย

  4. เพิ่มผลิตภัณฑ์ใหม่ๆ เช่น โทรศัพท์เคลื่อนที่แบบพีดีเอภายใต้แบรนด์ Sense
  โทรศัพท์เคลื่อนที่ในระบบ CDMA และผลิตภัณฑ์อื่นๆ เพื่อตอบสนองกับ Lifestyle
  ของกลุ่มผู้บริโภค

  5. สร้างมูลค่าเพิ่มให้กับสินค้าและเสนอทางเลือกในการเลือกซื้อสินค้าให้ลูกค้าเช่น
  การขายผลิตภัณฑ์ พร้อมบริการเสริมพิเศษในรูปแบบ i-Link
  ซึ่งเป็นการอำนวยความสะดวกให้กับผู้ใช้งานโทรศัพท์เคลื่อนที่ในการเข้าใช้บริการ Contents
  ได้เป็นอย่างดี

  6. ร่วมมือกับบริษัทผู้ผลิตโทรศัพท์เคลื่อนที่และผู้ผลิต Contents
  อย่างใกล้ชิดในการคัดเลือกผลิตภัณฑ์ที่จะจัดจำหน่ายรวมถึงการพัฒนาเนื้อหา สาระความบันเทิง
  และ Contents รูปแบบใหม่ๆ ที่น่าสนใจออกมาตอบสนองความต้องการของตลาดแต่ละกลุ่ม

  7. การโฆษณาประชาสัมพันธ์อย่างต่อเนื่อง ทั้ง Above The Line และ Below The Line
  เพื่อสร้างความรู้จักของ brand i-mobile ในระดับภูมิภาค ซึ่งนอกจากจะมีการเลือกใช้
  brand ambassador ที่เป็นที่รู้จักอย่างแพร่หลายแล้ว ก็ได้มีการสร้าง regional campaign
  และการประชาสัมพันธ์ผ่านสื่อระดับภูมิภาค

  8. จัดกิจกรรมส่งเสริมการขาย ทั้งกิจกรรมส่งเสริมการขายสำหรับผู้บริโภคและตัวแทนจำหน่าย

  9. เน้นการสร้างสัมพันธ์อันดีกับลูกค้าในเรื่องของความสะดวกรวดเร็วในการเข้ารับการบริการ
  และ การให้บริการหลังการขายแก่ลูกค้า โดยมีบริการเครื่องทดแทนขณะ ทั้งนี้
  มีการกระจายศูนย์บริการลูกค้าในลักษณะ Express service ทั้งในร้าน i-mobile
  และร้านตัวแทนขายของบริษัทเกือบทั่วประเทศ

  10. ขยายช่องทางการจัดจำหน่ายเช่น การขยายจุดขายตาม Hypermarket, Specialty
  Shop และเน้นการทำตลาดแบบเฉพาะจุดตามแต่ละภูมิภาค (Local Marketing)
  เพื่อให้สามารถตอบสนองต่อความต้องการของลูกค้าที่แตกต่างกันในแต่ละพื้นที่

  11. สร้างความสัมพันธ์กับลูกค้าผ่านทาง i-club เช่น
  การให้ส่วนลดกับลูกค้าในการซื้อสินค้าและบริการจากร้านค้าของ i-mobile
  รวมถึงสิทธิพิเศษอื่นๆอีกมากมาย

  12. การให้ส่วนลดพิเศษกับตัวแทนจำหน่ายตามปริมาณการสั่งซื้อ
  หรือการให้ผลตอบแทนพิเศษหากทำยอดขายได้ตามเป้าเพื่อเป็นการเพิ่มขีดความสามารถในการแข่งขัน

  13. สร้างความเป็น One Stop Shopping ทางด้าน Mobile Multimedia
  โดยเป็นศูนย์รวมการจัดจำหน่ายอุปกรณ์โทรศัพท์เคลื่อนที่ อุปกรณ์เสริม ซิมการ์ด อุปกรณ์ทางด้าน
  IT และ Content ในรูปแบบต่างๆ จุดรับชำระค่าบริการ และจุดรับซ่อมสินค้า
  เพื่อสร้างความสะดวกสบายให้แก่ลูกค้าผ่านช่องทางจัดจำหน่าย เช่น ร้าน i-mobile
  และแฟรนไชส์ เป็นต้น

1.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  กลุ่มลูกค้าเป้าหมาย

  กลยุทธ์การตลาด

1.  คิดค้นและพัฒนาการให้บริการด้วยเทคโนโลยีที่นำสมัยและง่ายต่อการใช้งาน

2.  นำเสนอเนื้อหาสาระข้อมูลใหม่และทันสมัย
    เพื่อให้ตรงกับความต้องการของผู้บริโภคในแต่ละกลุ่มอย่างดีที่สุด

3.  พัฒนาและสร้างความสัมพันธ์ที่ดีกับพันธมิตรธุรกิจที่มีชื่อเสียง
    และมีความเชี่ยวชาญในข้อมูลเฉพาะด้าน
    เพื่อสร้างความแตกต่างให้กับบริการข้อมูลประเภทต่างๆ

4.  ประสานงานกิจกรรมทางการตลาดอย่างใกล้ชิดกับบริษัทในเครือ ได้แก่ การให้บริการ
    contents บนโทรศัพท์เคลื่อนที่ i-Mobile ผ่านบริการ i-Link เป็นต้น

5.  การขยายธุรกิจไปยังต่างประเทศ โดยเริ่มต้นจากประเทศที่ทางบริษัท ไอ-โมบาย
    อินเตอร์เนชั่นแนล จำกัด มีการทำการตลาดอยู่และมีแนวโน้มการเติบโตสูง เช่น
    ประเทศมาเลเซีย ประเทศอินโดนีเซีย และประเทศเวียดนาม เป็นต้น

6.  การต่อยอดธุรกิจไปยังกลุ่มเป้าหมายใหม่ ๆ และเพิ่มความแข็งแกร่งให้กับฐานธุรกิจเดิม
    โดยการขยายเข้าสู่ธุรกิจ off-line ได้แก่ การเปิดร้านโหราศาสตร์ HoroWorld เป็นต้น

2. ช่องทางการจัดจำหน่าย

2.1) โทรศัพท์เคลื่อนที่

  บริษัทได้ดำเนินการจำหน่ายโทรศัพท์เคลื่อนที่ ทั้งการค้าส่งและการค้าปลีก โดยในปี 2551
  ที่ผ่านมา ร้านค้า i-mobile by SAMART ได้ขยายสาขาอย่างต่อเนื่อง
  ทำให้มีช่องทางค้าปลีกทั้งในและต่างประเทศ รวมทั้งสิ้นกว่า 612 แห่ง โดยแบ่งเป็น
  ช่องทางค้าปลีกที่กระจายอยู่ตามห้างสรรพสินค้าชั้นนำทั่วไป และแหล่งชุมชนในประเทศไทย 508
  แห่ง และร้านค้าในต่างประเทศ 104 แห่ง ซึ่งในปี 2552
  บริษัทมีแผนในการขยายช่องทางการจัดจำหน่าย โดยเน้นไปที่ร้านค้าปลีก
  ทั้งในส่วนที่บริษัทจัดการเอง (Own shop) และในรูปแบบของ แฟรนไชส์ (Franchise)
  เพื่อให้มีช่องทางการจำหน่ายที่เข้าถึงจุดต่างๆ ทั้งกรุงเทพฯ และต่างจังหวัด ส่วนในต่างประเทศ
  บริษัทมีแผนที่จะขยายร้านค้าให้ครอบคลุมทั่วทุกประเทศที่ได้ไปลงทุนในระดับภูมิภาค

2.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  จากการวางตำแหน่งทางการตลาดที่จะเน้นช่องทางการนำข้อมูล ข่าวสาร และสาระความบันเทิง
  สู่กลุ่มลูกค้าที่เป็น สื่อ 2 ทาง (Interactive Media)
  โดยผ่านช่องทางสื่อโทรคมนาคมที่หลากหลาย ไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางในการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

  1. ช่องทางบริการข้อมูลด้วยเสียง (Audiotext) ภายใต้แบรนด์ BUG 1900

  2. ช่องทางเจ้าหน้าที่รับสาย (Call Center) ภายใต้แบรนด์ BUG 1113

3.  ช่องทาง Multimedia ภายใต้แบรนด์ BUG2Mobile

4.  ช่องทางผ่านโทรศัพท์เคลื่อนที่ i-mobile ภายใต้แบรนด์ i-Link

5.  ช่องทางเว็ปไซต์ภายใต้แบรนด์ horoworld.com, edtguide.com

3. ภาวะอุตสาหกรรมและการแข่งขัน 

3.1) โทรศัพท์เคลื่อนที่ (ในประเทศ)

  ในปี 2551 ที่ผ่านมา ประเทศไทยประสบปัญหาทั้งที่เกิดจากความไม่มีเสถียรภาพทางการเมือง
  ประกอบกับผลกระทบจากภาวะเศรษฐกิจโลกที่ชะลอตัว
  ส่งผลให้ตลาดโทรศัพท์เคลื่อนที่หดตัวในเชิงของมูลค่า สืบเนื่องจากราคาเฉลี่ยต่อเครื่องที่ต่ำลง
  อย่างไรก็ดี เมื่อพิจารณาถึงจำนวนเครื่องที่จัดจำหน่ายยังคงทรงตัว
  แสดงให้เห็นว่าโทรศัพท์เคลื่อนที่เป็นสิ่งที่จำเป็นซึ่งจะได้รับผลกระทบจากภาวะเศรษฐกิจในระดับหนึ่งเท่านั้น

  การแข่งขันในตลาดโทรศัพท์เคลื่อนที่ยังอยู่ในระดับสูงทั้งจาก Mobile Handset Vendor ที่เป็น
  Brand หลัก เช่น Nokia, Samsung, Motorola, Sony Ericsson และ Brand
  ระดับกลางและเล็กที่เข้ามาทำการตลาดในประเทศ รวมถึง Distributor และ Reseller
  ที่นำโทรศัพท์เคลื่อนที่มาจัดจำหน่ายภายใต้ Brand ของตนเอง (House Brand) อย่างไรก็ดี
  Brand ดังกล่าวยังคงมีปัญหาในด้านคุณภาพของโทรศัพท์เคลื่อนที่
  ส่งผลให้เกิดการซื้อซ้ำในระดับที่ต่ำ ต่างจาก Brand i-mobile
  ที่มีการควบคุมคุณภาพของโทรศัพท์เคลื่อนที่
  รวมถึงลงทุนในด้านการบริการหลังการขายอย่างต่อเนื่อง

  SIM มีส่วนแบ่งทางการตลาดปี 2551 ในเชิงของการเป็นตัวแทนจัดจำหน่ายหลัก
  (Distributor) คิดเป็นร้อยละ 34 ในเชิงของปริมาณโทรศัพท์เคลื่อนที่ที่จำหน่าย
  และมีส่วนแบ่งทางการตลาดสำหรับตราสินค้า i-mobile (House brand) คิดเป็นร้อยละ 31
  ซึ่งบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่
  เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  และประสบความสำเร็จในการสร้างตราสินค้า i-mobile จนมียอดจัดจำหน่ายเป็นอันดับที่ 2
  ของประเทศอย่างต่อเนื่อง

  และจากการที่ SIM ได้มีการให้บริการ i-Link
  ซึ่งเป็นการอำนวยความสะดวกให้กับผู้บริโภคในการเข้าใช้งาน content และ application
  ต่างๆ ทั้งบนเครื่องโทรศัพท์เคลื่อนที่ไอ-โมบาย และเครื่องโทรศัพท์อื่นที่จัดจำหน่ายโดยบริษัท
  ประกอบกับการที่ SIM มีบริษัทย่อยเป็นผู้ผลิตและพัฒนา Contents
  ที่สามารถช่วยสนับสนุนการประกอบธุรกิจของ SIM ได้เป็นอย่างดี ซึ่งเป็นจุดแข็งของ SIM
  เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ

  ปัจจุบันมีบริษัทที่เป็นผู้ประกอบการที่ดำเนินธุรกิจคล้ายคลึงกับ SIM ได้แก่บริษัท เอ็มลิ้งค์ เอเชีย
  คอร์ปอเรชั่น จำกัด (มหาชน) บริษัท เจมาร์ท จำกัด (มหาชน) บริษัท บลิส-เทล จำกัด
  (มหาชน) และบริษัท อินเตอร์เนชั่นแนล เอ็นจิเนียริ่ง จำกัด (มหาชน) เป็นต้น

3.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย (ในประเทศ)

  1. ธุรกิจให้บริการในรูปของเสียง (Voice) ด้วยระบบ Audiotext
  ปัจจุบันผู้ประกอบธุรกิจด้านการให้บริการข้อมูลด้วยเสียงด้วยระบบ Audiotext ในประเทศไทย
  มีจำนวนทั้งสิ้น 10 บริษัท ซึ่งในกลุ่มธุรกิจนี้ บริษัท สามารถ มัลติมีเดีย จำกัด (“BUG”)
  เป็นผู้นำในตลาดมีส่วนแบ่งการตลาดประมาณร้อยละ 70 ของมูลค่าตลาดโดยรวม นอกจากนี้ BUG
  ยังเป็นผู้ให้บริการข้อมูลด้วยเสียง (Audiotext)
  รายเดียวที่ให้ความสำคัญในการสร้างตราสินค้า BUG 1900
  มีการนำเสนอรูปแบบการให้บริการที่แตกต่าง
  ซึ่งเป็นการสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง
  (Audiotext) รายอื่นๆ จากการวางตำแหน่งทางการตลาดของ BUG
  ในการเน้นช่องทางการนำเสนอข้อมูล ข่าวสาร และสาระความบันเทิงที่มีความหลากหลาย
  และเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับผู้ประกอบธุรกิจเดียวกันรายอื่น

  ผู้ให้บริการข้อมูลด้วยเสียง (Audiotext) รายใหญ่ 5 รายแรกมีดังนี้ BUG 1900 บริษัท
  ไทยออดิโอเท็กซ์ เซอร์วิส จำกัด บริษัท ไทยเทเลวอยซ์ จำกัด บริษัท อินโฟเทล คอมมิวนิเคชั่น
  จำกัด และบริษัท 108 1900 ออดิโอเท็กซ์ จำกัด

  2. ธุรกิจให้บริการในรูปของเสียง (Voice) ผ่านเจ้าหน้าที่รับสาย หรือ Information Call
  Center มีผู้ให้บริการได้แก่ BUG 1113 ของบริษัท สามารถ มัลติมีเดีย จำกัด บริการ 1133
  ของ บริษัท ทีโอที จำกัด (มหาชน) และบริการ 1188 ของ บริษัท เทเลอินโฟ มีเดีย จำกัด

  3. ธุรกิจการให้บริการในรูปของข้อความ หรือภาพ (Non-Voice) ได้แก่ BUG2Mobile
  ของบริษัท สามารถมัลติมีเดีย จำกัด, Shinee, N-Content, Mobiclub, และ Siam2you
  เป็นต้น

4.  ธุรกิจสื่อ ผู้ประกอบธุรกิจสื่อโฆษณากลางแจ้งส่วนใหญ่เป็นสื่อภาพนิ่ง ปลายปี 2546
    บริษัทเริ่มเข้ามาในธุรกิจนี้โดยมุ่งเน้นรูปแบบที่โต้ตอบได้ (Interactive)
    หรือภาพเคลื่อนไหว โดยใช้จอภาพ LED Billboard
    ซึ่งเป็นตลาดในรูปแบบที่แตกต่างจากสื่อกลางแจ้งทั่วไป และเริ่มให้บริการในเดือนพฤษภาคม
    2547 โครงสร้างการแข่งขันในปัจจุบันมีผู้ประกอบการรายใหญ่ เช่น บริษัท เจ ซี ดี เดอ
    โกลด์ จำกัด บริษัท บางกอกไตรวิชั่น จำกัด และบริษัท มาสเตอร์ แอด จำกัด (มหาชน)
    ซึ่งครองส่วนแบ่งตลาดกว่าร้อยละ 80 ของมูลค่าตลาดโดยรวม
    แต่ละบริษัทจะมีรูปแบบสื่อป้ายโฆษณาที่แตกต่างกัน และพื้นที่ที่เป็นจุดแข็งต่างกัน
    ส่วนที่เหลือจะเป็นผู้ประกอบการรายย่อย เช่น ผู้ที่ติดตั้งป้ายโฆษณาบนที่พักอาศัย

    3.  โทรศัพท์เคลื่อนที่และการให้บริการข้อมูล ข่าวสาร
        และสาระความบันเทิงในรูปแบบมัลติมีเดีย (ต่างประเทศ)

  สำหรับตลาดต่างประเทศที่ SIM ได้เข้าไปทำการตลาดในปี 2551 แล้ว คือ ประเทศมาเลเซีย
  ประเทศอินโดนีเซีย ประเทศเวียดนาม ประเทศอินเดีย ประเทศบังคลาเทศ ประเทศกัมพูชา
  และสาธารณรัฐประชาธิปไตยประชาชนลาว โดย SIM
  ได้เข้าไปทำตลาดและได้รับความร่วมมือเป็นอย่างดีจาก Telekom Malaysia
  ซึ่งเป็นบริษัทที่เป็นผู้ให้บริการโทรศัพท์เคลื่อนที่ระดับภูมิภาค

  สำหรับประเทศที่ทาง SIM ได้เข้าไปทำการตลาดนั้น ส่วนใหญ่จะเป็นตลาดเกิดใหม่ (emerging
  market) ที่มีอัตราการเติบโตของตลาดโทรศัพท์เคลื่อนที่ในระดับสูง
  และมีความต้องการของตลาดในลักษณะที่คล้ายคลึงกับตลาดในประเทศ นอกจากนั้นแล้ว
  แม้ว่าประเทศดังกล่าวได้รับผลกระทบจากภาวะเศรษฐกิจโลก
  ขนาดของตลาดโทรศัพท์เคลื่อนที่ทั้งในเชิงปริมาณ (Volume) และมูลค่า (Value)
  ยังคงเติบโตอย่างต่อเนื่องอย่างเห็นได้ชัดเมื่อเทียบกับประเทศที่อยู่ในกลุ่มที่พัฒนาแล้ว
  (Developed country)

  ในประเทศมาเลเซียนั้น SIM ได้เข้าไปทำตลาดร่วมกับ Celcom
  ซึ่งเป็นผู้ให้บริการโทรศัพท์เคลื่อนที่ชั้นนำของประเทศและเป็นบริษัทที่ทาง Telekom Malaysia
  ลงทุนอยู่ โดยได้ออก Campaign ทางการตลาดร่วมกันตลอดทั้งปี
  ซึ่งได้รับการตอบรับจากผู้บริโภคเป็นอย่างดี ในปี 2550 บริษัทได้เปิดบริษัท ซี-โมบาย
  จำกัดร่วมกับทาง Celcom
  เพื่อเป็นช่องทางการจัดจำหน่ายสินค้าและบริการร่วมกันผ่านร้านค้าปลีกชื่อ “Blue Cube”
  นอกจากนี้ SIM ยังมีแผนในการรุกตลาดต่างประเทศอื่นอีกเพิ่มเติมเช่น ตลาดตะวันออกกลาง
  (Middle East) และเอเชียกลาง (Middle Asia) และอเมริกาใต้ (South America)
  เป็นต้น

  ค) การจัดหาผลิตภัณฑ์หรือบริการ

1. โทรศัพท์เคลื่อนที่

  นับตั้งแต่ปี 2547 ที่ผ่านมา SIM ได้เริ่มมีการจัดจำหน่ายโทรศัพท์เคลื่อนที่ที่เป็น House Brand
  ภายใต้ชื่อ i-mobile ซึ่งได้รับการตอบรับเป็นอย่างดีจากลูกค้า โดยมียอดขายในปี 2551
  คิดเป็นร้อยละ 90 ของยอดการขายโทรศัพท์เคลื่อนที่ ทั้งหมดของ SIM โดย SIM
  มีการสำรวจความต้องการของลูกค้า เพื่อพัฒนาผลิตภัณฑ์ใหม่ๆ ทั้งรูปลักษณ์และการใช้งาน
  (feature) ให้ตรงกับความต้องการของลูกค้ากลุ่มเป้าหมายให้มากที่สุด นอกจากนี้ SIM
  ยังได้มีการจัดจำหน่ายโทรศัพท์เคลื่อนที่แบบ PDA แบรนด์ของตนเอง ภายใต้ชื่อ Sense
  เพื่อเจาะตลาดกลุ่มบน และยังได้สั่งซื้อโทรศัพท์เคลื่อนที่ชั้นนำ เช่น Nokia, Samsung,
  Motorola, Sony Ericsson และ LG จากผู้แทนจำหน่ายในประเทศ
  และนำเข้าโดยตรงจากผู้ผลิตในต่างประเทศ ตามความต้องการตลาด
  ส่วนซิมการ์ดและบัตรเติมเงินสั่งซื้อจากบริษัทผู้ให้บริการโทรศัพท์เคลื่อนที่ทั้ง GSM และ CDMA
  ทุกค่ายโดยตรง

2. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  บริษัท สามารถ มัลติมีเดีย จำกัด และบริษัท สามารถ อินเตอร์แอคทีฟ มีเดีย จำกัด
  เป็นบริษัทย่อยของ SIM เป็นผู้ผลิตและพัฒนา Contents (Content Provider)
  และบางส่วนเป็นการสั่งซื้อจากพันธมิตรทางธุรกิจทั่วไป และผู้ผลิตและพัฒนา Contents อื่นๆ
  เนื่องจากรูปแบบของการให้บริการข้อมูล ข่าวสาร และสาระความบันเทิงของ บริษัท สามารถ
  มัลติมีเดีย จำกัด เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ
  อาชีพและรูปแบบวิถีชีวิตที่แตกต่างกันออกไป
  เพื่อให้การนำเสนอบริการตรงกับความต้องการของผู้ใช้บริการมากที่สุด
  จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มาซึ่งข้อมูลที่ทันสมัย
  มีความหลากหลาย
  อีกทั้งการคัดสรรผู้ดำเนินรายการที่มีความรู้ความเชี่ยวชาญเข้ามาให้คำแนะนำในเรื่องต่างๆ
  ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ
  ในอัตราที่ตกลงกัน โดยในปัจจุบันมีการจัดหาข้อมูลโดยทีมงานของบริษัท
  และจากผู้ให้บริการภายนอกที่มีความชำนาญเฉพาะด้าน
  ตลอดจนรวบรวมข้อมูลจากพันธมิตรทางธุรกิจต่างๆ
  นอกจากนี้เพื่อเป็นการเตรียมความพร้อมในการจัดหา และการขายข้อมูลจากบริการหลักๆ ทั้ง
  BUG 1900 BUG 1113 และ BUG2Mobile บริษัท สามารถ มัลติมีเดีย จำกัด จึงได้จัดตั้งบริษัท
  เบรนซอร์ซ จำกัด เพื่อพัฒนา Application ใหม่ๆ ที่สอดคล้องกับเทคโนโลยีที่ทันสมัย
  โดยมีทีมงาน R&D ของบริษัทเอง Application ที่พัฒนาขึ้นจะนำไปจำหน่ายต่อให้กับ SIM
  และลูกค้าทั่วไป โดยมีเนื้อหาข้อมูล ข่าวสาร และสาระ ความบันเทิงต่างๆ เช่น บริการ
  Application ที่เป็นเสมือนผู้ช่วยส่วนตัวบน Smart Phone ให้บริการข้อมูลเกี่ยวกับกีฬา เกมส์
  ข้อมูลหมายเลขโทรศัพท์พื้นฐาน ข้อมูลเกี่ยวกับชีวิตประจำวัน เช่น ร้านอาหาร โรงแรม
  และบริษัททัวร์ เป็นต้น

(ดูรายละเอียดตามแบบรายงาน 56-1 ของบริษัท สามารถ ไอ-โมบาย จำกัด (มหาชน))

3.2 สายธุรกิจสารสนเทศและสื่อสารโทรคมนาคม ICT Solutions & Services

ดำเนินธุรกิจบริการด้านระบบสารสนเทศผ่านโครงข่ายสื่อสารโทรคมนาคมต่างๆ
รวมทั้งบริการให้คำปรึกษา รับเหมา ออกแบบติดตั้ง บริหารจัดการ และ บำรุงรักษา
ระบบเทคโนโลยีสารสนเทศและการสื่อสาร ครบวงจรแบบบูรณาการ (End to End)
ให้บริการระบบแก่หน่วยงานเอกชนขนาดใหญ่ รัฐวิสาหกิจ หน่วยราชการ โดยในปี 2551
สายธุรกิจนี้มีรายได้รวม 2,835.1 ล้านบาท หรือคิดเป็นร้อยละ 17.9
ของรายได้รวมของกลุ่มบริษัท สายธุรกิจนี้ประกอบด้วย บริษัทย่อย 11 บริษัท ดังนี้ บริษัท
สามารถเทลคอม จำกัด (มหาชน) บริษัท สามารถคอมมิวนิเคชั่น เซอร์วิส จำกัด บริษัท
สามารถคอมเทค จำกัด บริษัท สามารถ บรอดแบนด์ เซอร์วิสเซส จำกัด บริษัท ไทยเทรดเน็ท
จำกัด บริษัท พอสเน็ท จำกัด บริษัท สามารถ อินโฟเนต จำกัด บริษัท โอเอซิส คอนซัลติ้ง จำกัด
บริษัท สมาร์ทเทอร์แวร์ จำกัด บริษัท สามารถรีเสิร์ชแอนด์ดีเวลลอปเม้นท์ จำกัด และบริษัท
สามารถเทเลคอมมิวนิเคชั่น (แคมโบเดีย) จำกัด

 ลักษณะผลิตภัณฑ์หรือบริการ

  สายธุรกิจสารสนเทศและสื่อสารโทรคมนาคม ได้แบ่งลักษณะผลิตภัณฑ์หรือบริการออกเป็น 5
  กลุ่มบริการดังนี้

1.  ธุรกิจบริการเครือข่ายสื่อสาร (Network Services)

  ให้บริการเช่าระบบสื่อสารผ่านดาวเทียมความเร็วสูง iPSTAR และ VSAT ดำเนินการโดย
  บริษัท สามารถเทลคอม จำกัด (มหาชน)
  ซึ่งเป็นบริษัทเอกชนรายแรกที่ให้บริการการสื่อสารข้อมูลภาพและเสียงผ่านดาวเทียม
  โดยได้รับสัมปทานจากสำนักงานคณะกรรมการกิจการโทรคมนาคมแห่งชาติ
  (เดิมชื่อกรมไปรษณีย์โทรเลข) มีอายุสัมปทานรวมทั้งสิ้น 22 ปี ตั้งแต่ปี 2538 จนถึงปี 2560
  โดยมีโครงการที่สำคัญ ได้แก่ โครงการ School Net
  ซึ่งเป็นการติดตั้งและให้บริการอินเตอร์เน็ตความเร็วสูงผ่านดาวเทียม (iPSTAR)
  ให้กับโรงเรียนในสังกัดกระทรวงศึกษาธิการจำนวน 10,600
  โรงเรียนกระจายอยู่ทั่วประเทศเพื่อใช้งานอินเทอร์เน็ตและโทรศัพท์ระบบ VoIP
  โดยมีสัญญาบริการ 5 ปี ตั้งแต่ ปี 2549 จนถึงปี 2553
  และการติดตั้งให้บริการอินเตอร์เน็ตความเร็วสูงผ่านดาวเทียม (iPSTAR)
  ให้กับองค์การพัฒนาการบริหารงานส่วนท้องถิ่นจำนวน 8,000 ตำบล ซึ่งมีสัญญา 5 ปี ตั้งแต่ ปี
  2550 จนถึงปี2554

  ให้บริการเครือข่ายสื่อสารความเร็วสูงหลายสื่อแบบสายเช่าพิเศษ Leased line, DSL
  (Digital Subscriber Line), Frame Relay และ ATM
  รวมถึงบริการสื่อสารข้อมูลไร้สาย โดยได้ทำสัญญาเช่าเครือข่ายจากบริษัท ทีโอที จำกัด
  (มหาชน) อายุสัญญา 15 ปี ตั้งแต่ปี 2543 จนถึง ปี 2558 สำหรับการให้บริการดังกล่าว
  ซึ่งได้มีติดตั้งระบบโครงข่ายใน 35 ชุมสายโทรศัพท์
  ที่สามารถรองรับพื้นที่การให้บริการได้ครอบคลุมประมาณร้อยละ 80 ของกรุงเทพฯ
  เพื่อให้บริการสื่อสารข้อมูลความเร็วสูงที่สามารถรองรับความต้องการใช้งานธุรกิจที่หลากหลาย
  นอกจากนั้นยังให้บริการประชุมทางไกลผ่านจอภาพ บริการระบบสื่อสารภายในองค์กร
  และบริการกระจายสัญญาณวิทยุโทรทัศน์ผ่านดาวเทียม (Digital Broadcasting)
  ตลอดจนให้คำปรึกษาออกแบบ ติดตั้ง บำรุงรักษา
  และบริหารระบบเทคโนโลยีสารสนเทศและสื่อสารโทรคมนาคมที่มีความเหมาะสมกับความต้องการในการใช้งานของลูกค้าอย่างมีประสิทธิภาพสูงสุด
  รวมถึงการให้บริการซ่อมอุปกรณ์เครือข่ายที่ได้รับมาตรฐาน ISO 9000-2000
  โดยมีศูนย์บริการกระจายอยู่ทั่วประเทศจำนวน24แห่งซึ่งดำเนินการโดยบริษัท
  สามารถคอมมิวนิเคชั่นเซอร์วิส จำกัด

โครงการที่ยังไม่ได้ส่งมอบ

  ณ วันที่ 30 ธันวาคม 2551 กลุ่มธุรกิจบริการเครือข่ายสื่อสารมีโครงการที่ยังไม่ได้ส่งมอบ ดังนี้

+---+------------+-----------------------------+-----+-----+-----+---+
| ล | รายชื่อลูกค้า  | ชื่อโครงการ                   | ส   |     | ม   | ค |
| ำ |            |                             | ัญญา |     | ูลค่า | ว |
| ด |            |                             |     |     |     | า |
| ับ |            |                             |     |     | โ   | ม |
|   |            |                             |     |     | ครง |   |
| ที่ |            |                             |     |     | การ | ค |
|   |            |                             |     |     |     | ืบ |
|   |            |                             |     |     | (ล  | ห |
|   |            |                             |     |     | ้านบ | น |
|   |            |                             |     |     | าท) | ้า |
|   |            |                             |     |     |     |   |
|   |            |                             |     |     |     | ( |
|   |            |                             |     |     |     | % |
|   |            |                             |     |     |     | ) |
+---+------------+-----------------------------+-----+-----+-----+---+
|   |            |                             | วันที่ | วันที่ |     |   |
|   |            |                             |     |     |     |   |
|   |            |                             | เริ่ม | ส   |     |   |
|   |            |                             |     | ิ้นสุด |     |   |
+---+------------+-----------------------------+-----+-----+-----+---+
| 1 | บริษัท ทีโอที  | จ้างเหมาติดตั้ง เพื่อขยาย License | 2   | 2   | 47  | 9 |
|   | จำกัด       | Soft switch และ อุปกรณ์ Trunk | /10 | 9/1 | .83 | 0 |
|   | (มหาชน)    | gateway ของแผนงาน Replace   | /51 | /52 |     |   |
|   |            | อุปกรณ์ชุมสายระบบ SPC ปี        |     |     |     |   |
|   |            | 2550-ชุมสายพระขโนง           |     |     |     |   |
|   |            | (Alcatel-Lucent)            |     |     |     |   |
+---+------------+-----------------------------+-----+-----+-----+---+
| 2 | บริษัท ทีโอที  | งานจะซื้อจะขายแบบราคาคงที่      | 7   | 2   | 39  | 9 |
|   | จำกัด       | ไม่จำกัดปริมาณอะไหล่อุปกรณ์ ATM   | /10 | 0/2 | .25 | 0 |
|   | (มหาชน)    | ยี่ห้อ ALCATEL-LUCENT จำนวน 24 | /51 | /52 |     |   |
|   |            | รายการ                      |     |     |     |   |
+---+------------+-----------------------------+-----+-----+-----+---+
| 3 | บริษัท ทีโอที  | จัดซื้อเครื่องโทรศัพท์แบบ IP-Phone | 2   | 3   | 49  | 9 |
|   | จำกัด       | แบบ A ปริมาณต่ำสุด 3,000 เครื่อง | 9/8 | 0/3 | .84 | 0 |
|   | (มหาชน)    | ปริมาณสูงสุด 6,000 เครื่อง       | /51 | /52 |     |   |
|   |            | จัดซื้อเครื่องโทรศัพท์แบบ IP-Phone |     |     |     |   |
|   |            | แบบ B ปริมาณต่ำสุด 5,000 เครื่อง |     |     |     |   |
|   |            | ปริมาณสูงสุด 9,000 เครื่อง จัดซื้อ  |     |     |     |   |
|   |            | Contact Message and Server  |     |     |     |   |
|   |            | จำนวน 1 ชุด                  |     |     |     |   |
+---+------------+-----------------------------+-----+-----+-----+---+
| 4 | บริษัท ทีโอที  | งานจ้างติดตั้ง Repeater         | 30  | 2   | 50  | 5 |
|   | จำกัด       |                             | /10 | 6/2 | .35 | 0 |
|   | (มหาชน)    |                             | /51 | /52 |     |   |
+---+------------+-----------------------------+-----+-----+-----+---+
| 5 | บริษัท ทีโอที  | จ้างติดตั้งของแผนงานขย          | 24  | 2   | 181 | 9 |
|   | จำกัด       | ายโครงข่ายเพื่อรองรับการให้บริการ | /11 | 3/3 | .30 | 0 |
|   | (มหาชน)    | ADSL ปี 2551 (Turnaround)    | /51 | /52 |     |   |
+---+------------+-----------------------------+-----+-----+-----+---+
| 6 | บริษัท ทีโอที  | งานจ้างติดตั้งอ                 | 30  | 2   | 147 | 1 |
|   | จำกัด       | ุปกรณ์เพื่อปรับปรุงบริการบนโครงข่าย | /12 | 7/7 | .66 | 0 |
|   | (มหาชน)    | IP ยี่ห้อ Cisco                | /51 | /52 |     |   |
+---+------------+-----------------------------+-----+-----+-----+---+
| 7 | บริษัท กสท   | งานซื้อ Ethernet Network      | 2   | 1   | 178 | 8 |
|   | โทร        |                             | 2/8 | 7/2 | .48 | 0 |
|   | คมนาคมจำกัด | โดยวิธีพิเศษ                   | /51 | /52 |     |   |
|   | (มหาชน)    |                             |     |     |     |   |
+---+------------+-----------------------------+-----+-----+-----+---+

  หมายเหตุ : 1) มูลค่างานโครงการเป็นตัวเลขที่ยังไม่รวม VAT

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน

  (ความคืบหน้า %)

  2. ธุรกิจบริการรับเหมาออกแบบติดตั้งระบบ (System Integration)

  ธุรกิจการให้บริการรับเหมา ออกแบบ ติดตั้งระบบเทคโนโลยีสารสนเทศและการสื่อสาร
  และการจัดจำหน่าย/ซ่อมบำรุงอุปกรณ์สื่อสาร/ระบบคอมพิวเตอร์
  และระบบสื่อสารทั้งภาพและเสียง กับหน่วยงานราชการ ให้บริการแบบครบวงจร (Turn-key
  Project) ตลอดจนถึงการให้บริการหลังการขาย
  โดยผลิตภัณฑ์ที่ทางบริษัทจัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
  และเทคโนโลยีสารสนเทศเป็นหลัก ดำเนินการโดยบริษัท สามารถ คอมเทค จำกัด

  บริษัทได้พัฒนาการทำงานต่อเนื่องเพื่อเพิ่มประสิทธิภาพและประสิทธิผลขององค์กรในด้านการขาย
  (Sales) ทีมงานวิศวกรรมทั้งด้านการออกแบบระบบและด้านการพัฒนาซอฟต์แวร์
  (Engineering & Software Development)
  รวมทั้งทีมงานการติดตั้งและการบริการหลังการขาย (Implementation & Services)
  เพื่อให้ทันต่อการเปลี่ยนแปลงของธุรกิจในปัจจุบัน
  รวมทั้งยังคงรักษามาตรฐานการให้บริการที่สอดคล้องกับมาตรฐาน ISO 9001:2000
  ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการแข่งขันในระยะยาว

โครงการที่ยังไม่ได้ส่งมอบ

ณ วันที่ 30 ธันวาคม 2551
กลุ่มธุรกิจบริการรับเหมาออกแบบติดตั้งระบบมีโครงการที่ยังไม่ได้ส่งมอบ ดังนี้

+---+---------------+------------------------+----+----+------+-----+
| ล | รายชื่อลูกค้า     | ชื่อโครงการ              | สัญ |    | มูลค่า | ค   |
| ำ |               |                        | ญา |    |      | วาม |
| ด |               |                        |    |    | โคร  |     |
| ับ |               |                        |    |    | งการ | คืบ  |
|   |               |                        |    |    |      | หน้า |
| ที่ |               |                        |    |    | (ล้าน |     |
|   |               |                        |    |    | บาท) | (%) |
+---+---------------+------------------------+----+----+------+-----+
|   |               |                        | ว  | ว  |      |     |
|   |               |                        | ันที่ | ันที่ |      |     |
|   |               |                        |    |    |      |     |
|   |               |                        | เ  | สิ้น |      |     |
|   |               |                        | ริ่ม | สุด |      |     |
+---+---------------+------------------------+----+----+------+-----+
| 1 | กรมการปกครอง  | จ้างวางระบบ e-service   | 28 | 27 | 6    | 60  |
|   |               | ศูนย์บริการประชาชน วังไชยา | /0 | /1 | 3.36 |     |
|   | ก             | กรมการปกครอง           | 9/ | 2/ |      |     |
|   | ระทรวงมหาดไทย |                        | 50 | 52 |      |     |
+---+---------------+------------------------+----+----+------+-----+
| 2 | กรมเทค        | ซื้อขายอุปกร              | 2  | 2  | 69   | 50  |
|   | โนโลยีสารสนเทศ | ณ์พร้อมติดตั้งในโครงการวางร | 5/ | 5/ | 1.58 |     |
|   | แ             | ะบบเครือข่ายสื่อสารข้อมูลหลัก | 3/ | 3/ |      |     |
|   | ละอวกาศกลาโหม | (Backbone)             | 51 | 53 |      |     |
|   |               | ของกระทรวงกลาโหม       |    |    |      |     |
+---+---------------+------------------------+----+----+------+-----+
| 3 | กรมเทค        | พัฒนาประสิท              | 2  | 11 | 15   | 30  |
|   | โนโลยีสารสนเทศ | ธิภาพเครือข่ายข้อมูลกระทรวง | 9/ | /1 | 8.41 |     |
|   | แ             | กลาโหม ปี 51-53         | 7/ | 2/ |      |     |
|   | ละอวกาศกลาโหม |                        | 51 | 52 |      |     |
+---+---------------+------------------------+----+----+------+-----+
| 4 | สำนักงานปลัดก   | จ้าง                    | 30 | 3  | 2    | 10  |
|   | ระทรวงมหาดไทย | บำรุงรักษาและซ่อมแซมอุปกรณ | /1 | 0/ | 7.33 |     |
|   |               | ์เครื่องมือสื่อสารและเครือข่าย | 2/ | 9/ |      |     |
|   |               | โครงกา                 | 51 | 52 |      |     |
|   |               | รเชื่อมโยงเครือข่ายระบบการ |    |    |      |     |
|   |               | สื่อสารของกระทรวงมหาดไทย |    |    |      |     |
|   |               | ด้วยระบบทางด่วนข้อมูลระยะที่ |    |    |      |     |
|   |               | 1 ระยะที่ 2 ระยะที่ 3      |    |    |      |     |
+---+---------------+------------------------+----+----+------+-----+
| 5 | กองทัพอากาศ    | จ้างเหม                 | 1  | 3  | 1    | 30  |
|   |               | าบริการซ่อมบำรุงระบบสารสน | /1 | 0/ | 2.33 |     |
|   |               | เทศด้านการส่งกำลังบำรุงของ | 0/ | 9/ |      |     |
|   |               | ทอ.                    | 51 | 52 |      |     |
+---+---------------+------------------------+----+----+------+-----+
| 6 | สำนักงานปลัด    | โครงการติดต             | 3  | 26 | 1    | 60  |
|   | กระทรวงยุติธรรม | ั้งระบบโครงข่ายใยแก้วนำแสง | 0/ | /1 | 2.60 |     |
|   |               | กระทรวงยุติธรรม (Fiber)  | 4/ | 0/ |      |     |
|   |               |                        | 51 | 51 |      |     |
+---+---------------+------------------------+----+----+------+-----+
| 7 | กรมค          | โคร                    | 5/ | 1  | 2    | 50  |
|   | ุ้มสิทธิและเสรีภาพ | งการติดตั้งเครื่องคอมพิวเตอร์ | 9/ | 1/ | 6.89 |     |
|   |               | อุปกรณ์กา                | 51 | 8/ |      |     |
|   |               | รประมวลผลระบบคอมพิวเตอร์ |    | 52 |      |     |
|   |               | ตามโครงการพัฒนาระบบสารส |    |    |      |     |
|   |               | นเทศเพื่อการบริหารจัดการขอ |    |    |      |     |
|   |               | งกรมคุ้มครองสิทธิและเสรีภาพ |    |    |      |     |
|   |               | ปีงบประมาณ 2551 - 2551  |    |    |      |     |
|   |               | จำนวน 12 รายการ        |    |    |      |     |
+---+---------------+------------------------+----+----+------+-----+
| 8 | บริษัท          | สัมปทา                  | 1  | 3  | 16   | 50  |
|   | ท่าอากาศยานไทย | นระบบบริการออกบัตรโดยสาร | /1 | 0/ | 0.56 |     |
|   | จำกัด (มหาชน)  | สำหร                   | 0/ | 9/ |      |     |
|   |               | ับท่าอากาศยานนานาชาติภูเก็ต | 51 | 56 |      |     |
+---+---------------+------------------------+----+----+------+-----+
| 9 | บริษัท          | จ                      | 1/ | 3  | 2    | 30  |
|   | ท่าอากาศยานไทย | ัดจ้างบำรุงรักษาเครือข่ายของ | 9/ | 1/ | 2.80 |     |
|   | จำกัด (มหาชน)  | AIMS ท่าอากาศยานสุวรรณภูมิ | 51 | 8/ |      |     |
|   |               |                        |    | 52 |      |     |
+---+---------------+------------------------+----+----+------+-----+
| 1 | บริษัท          | จัดจ้า                   | 1/ | 3  | 6    | 30  |
| 0 | ท่าอากาศยานไทย | งบำรุงรักษาระบบคอมพิวเตอร์ | 9/ | 1/ | 3.00 |     |
|   | จำกัด (มหาชน)  | และอุปกรณ์ต่อพ่วง ระบบ     | 51 | 8/ |      |     |
|   |               | AIMS ท่าอากาศยานสุวรรณภูมิ |    | 52 |      |     |
+---+---------------+------------------------+----+----+------+-----+

  หมายเหตุ : 1) มูลค่างานโครงการเป็นตัวเลขที่ยังไม่รวม VAT

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

  3. ธุรกิจนวัตกรรมและเทคโนโลยีประยุกต์ (Innovation Business Application
  Solutions & Services)

  ให้บริการซอฟต์แวร์ประยุกต์ พาณิชย์อิเล็กทรอนิกส์
  รวมถึงให้คำปรึกษาออกแบบประยุกต์เทคโนโลยีสารสนเทศแบบบูรณาการให้กับลูกค้า
  ตั้งแต่เริ่มติดตั้งระบบจนเสร็จสมบูรณ์ พร้อมด้วยการบริหารระบบงานครบวงจร เช่น บริการ
  เกตเวย์สำหรับการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์ หรือ Electronic
  Data Interchange (EDI) Gateway
  บริการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์บนอินเทอร์เน็ต (Web EDI)
  บริการรับฝากเว็บไซต์ (Web Hosting Services)
  บริการซอฟต์แวร์ประยุกต์ทางการจัดการกระบวนการทำงาน (Electronic Workflow)
  บริการซอฟต์แวร์ประยุกต์ด้านบริหารจัดการห่วงโซ่อุปทาน (Supply Chain Management -
  SCM) รวมถึงให้บริการเสริมต่างๆ ในการแลกเปลี่ยนข้อมูลธุรกรรมทางธุรกิจอย่างครบวงจร
  โดยกลุ่มลูกค้าส่วนใหญ่จะมีการใช้งานในลักษณะการทำธุรกรรมระหว่างภาคธุรกิจ (Business
  to Business) และระหว่างภาคธุรกิจกับภาครัฐ (Business to Government) ได้แก่
  องค์กรรัฐบาล กลุ่มธุรกิจธนาคาร โรงงานอุตสาหกรรม และกลุ่มผู้ค้าปลีก เป็นต้น อาทิเช่น
  การให้บริการซอฟต์แวร์ประยุกต์ด้านการแลกเปลี่ยนข้อมูลทางอิเล็กทรอนิกส์ระหว่างบริษัทคู่ค้า
  (SupplyNET) ให้กับกลุ่มบริษัท เซ็นทรัล รีเทล คอร์ปอร์เรชั่น จำกัด
  ซึ่งเป็นผู้ให้บริการห้างสรรพสินค้าและซูเปอร์มาร์เก็ตชั้นนำ
  ที่จะช่วยลดค่าใช้จ่ายพร้อมยกระดับการดำเนินงานในห่วงโซ่อุปทาน (Supply Chain)
  ให้มีประสิทธิภาพมากขึ้น ซึ่งดำเนินการโดยบริษัท ไทยเทรดเน็ท จำกัด

  ระบบชำระเงินโดยใช้บัตรเป็นสื่อ ณ จุดขาย (Electronic Fund Transfer at Point of
  Sale หรือ EFT/POS) และเชื่อมโยงเครือข่ายการชำระเงินในการสั่งซื้อสินค้าด้วยบัตรเครดิต
  (Secured E-Payment Gateway) โดยระบบจะทำการโอนเงินผ่านระบบอิเล็กทรอนิกส์ ณ
  จุดที่ทำการซื้อขายเชื่อมโยงไปยังระบบฝากเงินของธนาคาร
  ทำให้ร้านค้าที่มีอุปกรณ์ปลายทางติดตั้งอยู่
  สามารถรับชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
  Card หรือ Smart Card ได้ นอกจากนี้ยังเป็น Solutions Provider ในด้านของ Smart
  Card Application ให้แก่ธนาคารพาณิชย์ในประเทศไทย และองค์กรผู้ออกบัตร เช่น
  การพัฒนาและติดตั้งระบบ e-Refill สำหรับโทรศัพท์เคลื่อนที่แบบ Prepaid ให้กับบริษัท
  แอดวานซ์ อินโฟเซอร์วิส จำกัด (มหาชน) ดำเนินการโดยบริษัท พอสเน็ท จำกัด

  บริการ E-learning แบบครบวงจร หรือ Cyber University ให้กับมหาวิทยาลัย
  เพื่อให้เกิดการขยายบริการการศึกษาออกไปอย่างกว้างขวางมากขึ้น
  โดยสามารถเรียนผ่านเครือข่ายอินเทอร์เน็ต ไม่มีจำกัดด้านสถานที่และกำหนดเวลาเรียน
  ซึ่งได้เปิดหลักสูตรการเรียนการสอนทางไกลผ่านอินเทอร์เน็ต ร่วมกับสถาบันการศึกษาชั้นนำต่าง
  ๆ ซึ่งผู้สำเร็จการศึกษาสามารถได้รับปริญญาเช่นเดียวกับการศึกษาหลักสูตรปกติ อาทิเช่น
  การเปิดให้บริการ AUplus Cyber University ร่วมกับมหาวิทยาลัยอัสสัมชัญ
  ในโครงการปริญญาโท Master of Management การเปิดให้บริการ RSUplus Cyber
  University ร่วมกับมหาวิทยาลัยรังสิต ในโครงการปริญญาตรีนิติศาสตรบัณฑิต
  โครงการปริญญาโทศิลปศาสตรมหาบัณฑิต สาขาวิชาผู้นำทางสังคม ธุรกิจ และการเมือง
  โครงการปริญญาโทวิทยาศาสตรมหาบัณฑิต สาขาวิชาการจัดการเทคโนโลยีสารสนเทศ
  และโครงการปริญญาโทศึกษาศาสตรมหาบัณฑิต สาขาวิชาบริหารการศึกษา
  รวมถึงการเปิดให้บริการ MBA Online ร่วมกับมหาวิทยาลัยหอการค้าไทย
  ในโครงการบริหารธุรกิจมหาบัณฑิต สาขาวิชาการจัดการ เป็นต้น โดยทั้งหลักสูตรสามารถเรียน
  ผ่านบทเรียน E-learning ตลอดจนประยุกต์บริการ E-learning ให้บริการกับหน่วยงานลูกค้า
  ใช้กับงานพัฒนาทรัพยากรบุคคลแบบออนไลน์

4.  ธุรกิจบริการ ICT Outsourcing Services

  ให้บริการดำเนินการบริหารจัดการแบบครบวงจรทางด้านเทคโนโลยีสารสนเทศและสื่อสารโทรคมนาคมสำหรับองค์กร
  ตั้งแต่การรับออกแบบ ติดตั้ง ดำเนินการ ดูแลประสิทธิภาพการใช้งาน และบำรุงรักษา
  ซึ่งเป็นส่วนขยายของการให้บริการแบบครบวงจรของสายธุรกิจบริการเครือข่ายสื่อสารและสายธุรกิจรับเหมาออกแบบติดตั้งระบบ
  (System Integration) โดยสอดคล้องกับการบริหารแบบใหม่ของกลุ่มองค์กรธุรกิจต่าง ๆ
  ที่มุ่งเน้นการพัฒนาเพิ่มศักยภาพการแข่งขัน ประสิทธิผล ประสิทธิภาพ
  ประสานกับพันธมิตรในห่วงโซ่ธุรกิจ สร้างบริการที่รวดเร็ว ต้นทุนต่ำ
  ดังนั้นกลุ่มธุรกิจทั้งภาครัฐและเอกชน
  จึงมีแนวโน้มที่จะพิจารณาจ้างหน่วยงานภายนอกที่มีความชำนาญมาดำเนินการทางด้านเทคโนโลยีสารสนเทศและการสื่อสารให้แทนการดำเนินการด้วยตนเอง
  เพื่อลดความยุ่งยากและได้รับประสิทธิภาพที่คุ้มค่ากับค่าใช้จ่ายที่เกิดขึ้นกว่าการดำเนินการด้วยตนเอง
  ซึ่งกลุ่มบริษัทสามารถ ได้เล็งเห็นโอกาสนี้
  จึงได้มีการนำเสนอบริการดำเนินการแบบครบวรจรด้านเทคโนโลยีสารสนเทศและสื่อสารโทรคมนาคมในด้านต่าง
  ๆ สำหรับกลุ่มลูกค้าองค์กร ในรูปแบบ Business Process Outsourcing Services
  เพื่อเสริมสร้างศักยภาพในการดำเนินการขององค์กรลูกค้าให้มีประสิทธิภาพเพิ่มขึ้นด้วยต้นทุนที่คุ้มค่ากว่าการดำเนินการด้วยองค์กรลูกค้าเอง
  โดยบริษัท สามารถเทลคอม จำกัด (มหาชน) เป็นบริษัทที่ดูแลงานของกลุ่มธุรกิจนี้โดยตรง
  ซึ่งในการดำเนินการจะมีการจัดตั้งและพัฒนาการให้บริการเฉพาะสำหรับลูกค้า
  โดยเปิดกว้างที่จะลงทุนร่วมกับพันธมิตรทางธุรกิจเพื่อการให้บริการกับกลุ่มพันธมิตรโดยเฉพาะ
  อาทิเช่น ธุรกิจด้านโทรคมนาคม การธนาคาร การขนส่ง

  สำหรับโครงสร้างการให้บริการในสายธุรกิจนี้แบ่งการให้บริการออกเป็น 4
  บริการหลักด้วยกันได้แก่ บริการบริหารจัดการข้อมูลแบบอัตโนมัติผ่านเครื่องมืออีเล็กทรอนิกส์
  (Machine-to-Machine – M2M) บริการจัดหาและวางระบบโปรแกรมสำเร็จรูปครบวงจร
  (Application Software Package Service)
  บริการพัฒนาระบบโปรแกรมตามความต้องการของลูกค้า (Application Software
  Development Service)
  และบริการบริหารจัดการระบบเครือข่ายสื่อสารและศูนย์การประมวลผลครบวงจร (Managed
  Network Services)

  ในปี 2551 บริษัท สามารถเทลคอม จำกัด (มหาชน)
  ได้ดำเนินการติดตั้งและส่งมอบระบบอ่านหน่วยมิเตอร์ไฟฟ้าอัตโนมัติ (Automatic Meter
  Reading – AMR) จำนวน 28,500 จุด หรือ 95% ของโครงการให้กับการไฟฟ้าส่วนภูมิภาค
  และรับงาน เพิ่มเติมจากโครงการเดิมอีกจำนวน 1,017 จุด
  สำหรับผู้ใช้ไฟฟ้ารายใหญ่ในพื้นที่เสี่ยงภัย 3 จังหวัดชายแดนภาคใต้
  รวมถึงได้เข้าประมูลระบบกระจายสัญญาณภาพและเสียงตามสายแบบ Digital (Digital
  Video Broadcast – DVB) ให้กับการไฟฟ้าส่วนภูมิภาค (กฟภ.)
  สำหรับการกระจายสัญญาณภาพและเสียงตามสายผ่านระบบเครือข่ายภายในของ กฟภ. ทั้งระบบ
  Intranet และ ระบบเครือข่ายในแก้วนำแสง (Fiber Optic) จากกฟภ.
  สำนักงานใหญ่ไปยังสำนักงานการไฟฟ้าเขต และสำนักงานการไฟฟ้าส่วนภูมิภาคจังหวัดทั่วประเทศ
  ประกอบกับได้ดำเนินการวางระบบอุปกรณ์สื่อสาร สำหรับโครงการนำร่อง Automatic
  Metering Infrastructure (AMI)ให้กับการไฟฟ้านครหลวง
  เพื่อพัฒนาระบบงานบริการผ่านเครือข่ายสื่อสารและสารสนเทศของการไฟฟ้านครหลวงให้มีประสิทธิภาพมากขึ้น
  ซึ่งถือเป็นจุด เริ่ม ต้นของการพัฒนาต่อยอดเพื่อนำเสนอระบบ AMI
  อย่างเต็มรูปแบบให้กับการไฟฟ้านครหลวงได้ต่อไป
  นอกจากนี้ยังดำเนินการทดสอบบริการสื่อสารไร้สายความเร็วสูงด้วยเทคโนโลยี WiMAX
  บนโครงข่ายเคเบิ้ลใยแก้วนำแสงของการไฟฟ้าส่วนภูมิภาค
  ในบริเวณพื้นที่นิคมอุตสาหกรรมอมตะนคร จังหวัดชลบุรี
  ซึ่งผลการทดสอบสามารถรองรับการสื่อสารข้อมูล ภาพ และเสียง ในแบบไร้สาย (Quad Play)
  ได้อย่างมีคุณภาพและประสิทธิภาพ
  โดยผ่านการประเมินผลจากคณะผู้แทนจากสำนักงานคณะกรรมการกิจการโทรคมนาคมแห่งชาติเป็นที่เรียบร้อยแล้ว
  ซึ่งเป็นจุดเริ่มต้นของการพัฒนาธุรกิจการให้บริการสื่อสารไร้สายความเร็วสูงด้วยเทคโนโลยี
  WiMAX ร่วมกับการไฟฟ้าส่วนภูมิภาค
  โดยจะได้มีการดำเนินการขอรับใบอนุญาตและคลื่นความถี่เพื่อการให้บริการ WiMAX
  จากคณะกรรมการกิจการโทรคมนาคมแห่งชาติในลำดับต่อไป

  5. ธุรกิจบริการ IP Business

  ให้บริการสารสนเทศและการสื่อสารผ่านระบบโครงขายอินเทอร์เน็ต หรือ IP (Internet
  Protocol) Network
  ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็วปลอดภัย
  และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง
  ประกอบกับการต่อยอดด้วยบริการเสริมที่หลากหลาย
  สอดคล้องและช่วยสนับสนุนประสิทธิภาพในการทำธุรกิจในแต่ละสายงาน
  ซึ่งเป็นหนึ่งในปัจจัยที่สำคัญของการเพิ่มศักยภาพในการแข่งขันสำหรับการทำธุรกิจในปัจจุบัน
  ซึ่งดำเนินการโดยบริษัท สามารถ อินโฟเนต จำกัด
  โดยได้รับใบอนุญาตให้บริการอินเทอร์เน็ตและใบอนุญาตประกอบกิจการโทรคมนาคมประเภทที่ 1
  จากคณะกรรมการกิจการโทรคมนาคมแห่งชาติ (กทช.) เพื่อให้บริการอินเทอร์เน็ต (Internet
  Service) ในชื่อบริการ SAMART Connect และบริการโทรศัพท์ผ่านอินเทอร์เน็ต (Internet
  Telephony Service) และบัตรโทรศัพท์ทางไกลระหว่างประเทศ (International
  Calling Card) ระบบ VoIP ในชื่อบริการ SAMART WIP (World Internet Phone)
  ให้แก่ลูกค้าทั่วไปทั้งประเภทบุคคลรายย่อย ธุรกิจขนาดกลาง ขนาดย่อม (SME)
  และองค์กรขนาดใหญ่

  ข) การตลาดและการแข่งขัน

1.  การตลาดและภาวะการแข่งขัน

  สายธุรกิจ ICT Solutions & Services มีเป้าหมายที่จะเป็นผู้ให้บริการ ICT
  แบบครบวงจรที่ได้รับการยอมรับในความรู้ ความชำนาญ มีความน่าเชื่อถือจากกลุ่มลูกค้าองค์กร
  และลูกค้ารายย่อย โดยผนวกความแข็งแกร่งในเครือข่ายกลุ่มสามารถ และ
  พันธมิตรเทคโนโลยีชั้นนำต่าง ๆ ซึ่งการดำเนินธุรกิจจะมุ่งพัฒนาบริการแก่โครงการขนาดใหญ่
  และโครงการที่มีการเติบโตต่อเนื่อง ด้วยการมุ่งสร้างมูลค่าเพิ่มในบริการที่ช่วยเพิ่มประสิทธิภาพ
  ความรวดเร็ว และลดต้นทุนการดำเนินการให้กับลูกค้า
  ตลอดจนการเข้าร่วมลงทุนกับพันธมิตรธุรกิจ
  โดยมีรายได้จากการเป็นที่ปรึกษาพัฒนาระบบงานโครงการ การออกแบบ
  การจัดซื้อและจัดหาอุปกรณ์และผู้รับเหมา
  ตลอดจนให้บริการใช้งานระบบสารสนเทศและสื่อสารโทรคมนาคมที่พัฒนาขึ้น
  ผนวกกับระบบเครือข่ายสื่อสารความเร็วสูงผ่านเครือข่ายภาคพื้นดิน ดาวเทียม ระบบอินเตอร์เน็ต
  โดยมีการแข่งขันตามประเภทของกลุ่มธุรกิจดังกล่าวตามข้อ ก)

  สายธุรกิจนี้มีรายได้หลักที่มีการกระจายแบบสมดุลจาก 5 กลุ่มธุรกิจดังกล่าวข้างต้น
  ตลอดจนแต่ละกลุ่มธุรกิจได้มีความร่วมมือในการสร้างขีดความสามารถในการแข่งขันให้มีศักยภาพสูงมากขึ้นจากความสามารถในการขยายสินค้าและบริการจากกลุ่มหนึ่งไปอีกกลุ่มหนึ่ง
  ซึ่งเป็นการเพิ่มขีดความสามารถทางการแข่งขันและศักยภาพการให้บริการเทคโนโลยีสูงขึ้น
  โดยมุ่งเน้นการขยายธุรกิจไปสู่งานโครงการขนาดใหญ่มากขึ้นมากกว่าที่จะไปแข่งขันในงานขนาดเล็กที่มีการแข่งขันด้านราคาสูง
  ซึ่งในการเสนอสินค้าและบริการจะใช้กลยุทธ์ร่วมมือกับพันธมิตรทางธุรกิจในการขายตรงให้กับกลุ่มลูกค้าเป้าหมาย
  ด้วยการเข้าประมูลแข่งกับคู่แข่งรายอื่น ๆ ประกอบกับเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานภาครัฐและเอกชนขนาดใหญ่
  โดยงานที่จัดจำหน่ายและให้บริการจะมีการแข่งขันทางด้านราคาที่ต้องอยู่ในงบประมาณที่กำหนดไว้

2.  ภาวะอุตสาหกรรมและการแข่งขัน

  สภาวะเศรษฐกิจของประทศไทยในปี 2551 มีการเติบโตของเศรษฐกิจโดยรวมที่ประมาณร้อยละ
  3.0 ซึ่งชะลอ ตัวลงจากปี 2550 ที่ขยายตัวร้อยละ 4.9⁽¹⁾
  สาเหตุที่สำคัญเป็นผลจากภาวะราคาน้ำมันที่สูงขึ้นใน 3 ไตรมาสแรก
  ประกอบกับสถานการณ์ความวุ่นวายทางการเมือง
  และที่สำคัญจากเศรษฐกิจโลกที่มีการชะลอตัวลงจากวิกฤตภาคการเงินของสหรัฐอเมริกา
  ส่งผลให้การดำเนินโครงการต่าง ๆ ของภาคเอกชนต้องชะลอไป
  ประกอบกับกำลังซื้อของผู้บริโภคที่ลดลงจากอัตราเงินเฟ้อที่เพิ่มสูงขึ้นในช่วง 3 ไตรมาสแรก
  ส่งผลให้อัตราการซื้อสินค้าฟุ่มเฟือยลดลง แต่อย่างไรก็ตามสภาพตลาดด้านเทคโนโลยีสารสนเทศ
  (IT) นั้นก็ยังมีอัตราการขยายตัวเพิ่มขึ้นประมาณร้อยละ 8 – 10 โดยมีมูลค่าตลาดประมาณ
  1.58 – 1.61 แสนล้านบาท⁽²⁾
  เนื่องจากราคาสินค้าและบริการที่ลดลงจากการที่ผู้ประกอบการใช้กลยุทธ์การแข่งขันทางราคาเพื่อกระตุ้นยอดขายในภาวะตลาดที่ซบเซา
  รวมถึงมีการนำเสนอเทคโนโลยีใหม่เข้าสู่ตลาด อาทิเช่น เครื่องคอมพิวเตอร์เน็ตบุค
  (Netbook) ซึ่งมีขนาดเล็กและน้ำหนักเบาเหมาะกับการใช้งานนอกสถานที่ เป็นต้น
  นอกจากนี้จำนวนผู้ใช้บริการอินเทอร์
  เน็ตที่เพิ่มขึ้นอย่างรวดเร็วด้วยอัตราการเติบโตที่สูงถึงกว่าร้อยละ 80 เมื่อเทียบกับปีก่อน⁽²⁾
  โดยมีมูลค่าตลาดอินเทอร์ เน็ตรวมโตขึ้นประมาณร้อยละ 10 หรือประมาณ 1.3 หมื่นล้านบาท⁽³⁾
  ในขณะที่ตลาดบริการโทรศัพท์เคลื่อนที่ขยายตัวเพิ่มขึ้นประมาณร้อยละ 5.3
  โดยมีมูลค่าตลาดประมาณ 1.76 แสนล้านบาท⁽⁴⁾ ประกอบกับการลงทุนด้านเทคโนโลยีสารสน
  เทศและสื่อสาร (ICT) ของภาคธุรกิจขนาดใหญ่ที่ยังคงมีความต่อเนื่อง
  จากภาวะการแข่งขันในตลาดและกฎระเบียบที่เปลี่ยนแปลงไป อาทิเช่น
  การปรับปรุงเพิ่มประสิทธิภาพการดำเนินงานขององค์กร
  การบังคับใช้กฎหมายว่าด้วยการจัดเก็บข้อมูลจราจรคอมพิวเตอร์
  และกฎหมายการควบคุมดูแลธุรกิจบริการการชำระเงินอิเล็กทรอนิกส์
  ส่งผลให้องค์กรหลายแห่งต้องมีการลงทุนเพิ่มเติม
  อีกทั้งในภาคธุรกิจโทรคมนาคมก็มีการลงทุนระบบสารสนเทศเพิ่มเติมเพื่อรองรับการให้บริการเสริมใหม่
  ๆ รวมถึงมีการปรับปรุงโครงข่ายสื่อสารเพื่อรองรับการให้บริการโทรศัพท์เคลื่อนที่ยุคที่ 3 หรือ
  3G บนคลื่นความถี่ที่มีอยู่เดิม

  แนวโน้มเศรษฐกิจไทยในปี 2552 คาดว่าจะขยายตัวที่ร้อยละ 1.0⁽¹⁾
  เนื่องจากการใช้จ่ายของภาคเอกชนยังไม่มีแนวโน้มที่จะฟื้นตัวอย่างชัดเจน
  ประกอบกับนักลงทุนยังชะลอการลงทุนเพื่อรอดูสถานการณ์เศรษฐกิจโลกและเศรษฐกิจของไทย
  ทั้งนี้สิ่งที่จะช่วยจากภาครัฐมีการเร่งการใช้จ่ายโดยเฉพาะโครงการขนาดใหญ่
  การปรับอัตราดอกเบี้ยลง รวมถึงการส่งเสริมการให้สินเชื่อแก่ภาคเอกชนอย่างเพียงพอ
  ก็จะเป็นปัจจัยสำคัญที่ช่วยผลักดันเศรษฐกิจไทยให้มีโอกาสขยายตัวได้ถึงร้อยละ 2.0⁽¹⁾
  สำหรับในปี 2552 นั้น คาดว่าตลาดด้าน IT จะมีมูลค่าประมาณ 1.63 – 1.69 แสนล้านบาท
  ซึ่งขยายตัวร้อยละ 3 – 5⁽²⁾ โดยแบ่งเป็นตลาดคอมพิวเตอร์ฮาร์ดแวร์มีมูลค่าประมาณ 7.4 –
  7.7 หมื่นล้านบาท ขยายตัวร้อยละ 2 – 4⁽²⁾ ตลาดคอมพิวเตอร์ซอฟต์แวร์มีมูลค่าประมาณ 6.4
  – 6.7 หมื่นล้านบาท ขยายตัวประมาณร้อยละ 3 – 5⁽²⁾
  และตลาดบริการด้านคอมพิวเตอร์มีมูลค่าประมาณ 2.45 – 2.55 หมื่นล้านบาท ขยายตัวร้อยละ
  6 – 8⁽²⁾ สำหรับตลาดด้านบริการโทรศัพท์เคลื่อนที่คาดว่าคาดว่าจะมีมูลค่าอยู่ที่ประมาณ 2
  แสนล้านบาท⁽⁵⁾ ขยายตัวประมาณร้อยละ 13
  ในขณะที่ตลาดบริการอินเทอร์เน็ตคาดว่าจะมีมูลค่าอยู่ที่ประมาณ 1.5 หมื่นล้านบาท⁽³⁾
  ขยายตัวประมาณร้อยละ 15
  ทั้งนี้สำหรับแนวโน้มด้านเทคโนโลยีซึ่งจะเป็นตัวผลักดันการเติบโตของตลาดในปี 2552 ได้แก่
  คอมพิวเตอร์เน็ตบุค (Netbook) อุปกรณ์อินเทอร์ เน็ตแบบพกพา (Mobile Internet
  Devices – MID) บริการโทรศัพท์เคลื่อนที่ยุคที่ 3 (3G)
  บริการอินเทอร์เน็ตไร้สายความเร็วสูงด้วยเทคโนโลยี WiMAX และ
  เทคโนโลยีทางด้านการดูแลรักษาสภาพแวดล้อม (Green Technology) เป็นต้น

เอกสารอ้างอิง

1.  สำนักงานเศรษฐกิจการคลัง, รายงานประมาณการเศรษฐกิจไทยปี 2551 และ 2552, วันที่
    24 ธันวาคม 2551,

  Website :
  http://www.fpo.go.th/content.php?action=view&section=6400000000&id=21525

2.  บริษัท ศูนย์วิจัยกสิกรไทย กำจัด, แนวโน้มตลาดไอทีปี 2552 : ปัจจัยเสี่ยงรุมเร้าต่อเนื่อง,
    K-ECON ANALYSIS,

  ปีที่ 14 ฉบับที่ 2368, วันที่ 3 ธันวาคม 2551

3.  บทสัมภาษณ์ คุณมรกต กุลธรรมโยธิน รองกรรมการผู้จัดการ บริษัท อินเทอร์เน็ตประเทศไทย
    จำกัด (มหาชน) และ คุณวสุ คุณวาสี ผู้จัดการทั่วไป บริษัท ทรู อินเทอร์เน็ต จำกัด, ISP
    ประสานเสียงยอมรับตลาดอินเทอร์เน็ตแข่งขันสูงขึ้น, หนังสือพิมพ์ไทยรัฐ,วันที่ 9 มกราคม
    2552 Websitehttp://www.bcoms.net/news/detail.asp?id=9074

4.  บริษัท ศูนย์วิจัยกสิกรไทย กำจัด, ตลาดบริการโทรศัพท์เคลื่อนที่ ปี 2551 :
    ยังเติบโตได้ไม่ต่ำกว่า 5%, วันที่ 15 กรกฎาคม2551,
    นิตยสารPOSITIONING,Websitehtp://www.positioningmag.com/prnews/prnews.aspx?id=71425

5.  บทสัมภาษณ์ คุณสมชัย เลิศสุทธิวงศ์ รองกรรมการผู้อำนวยการสายงานการตลาด บริษัท
    แอดวานซ์ อินโฟร์ เซอร์วิส, เอไอเอสสุดห้าวลั่นโตกว่าตลาด, หนังสือพิมพ์โพสต์ทูเดย์, วันที่
    6 มกราคม 2552, Website :
    http://www.posttoday.com/business.php?id=26339

3)  การจัดหาผลิตภัณฑ์หรือบริการ

  สายธุรกิจ ICT Solutions & Services มีการจัดหาผลิตภัณฑ์ในด้านระบบโทรคมนาคม
  คอมพิวเตอร์ และระบบเครือข่ายจากผู้ผลิต
  และตัวแทนจำหน่ายจากทั้งภายในและภายนอกประเทศ สำหรับนำมาใช้ในแต่ละโครงการ
  เพื่อให้บรรลุซึ่งวัตถุประสงค์ของลูกค้า ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
  และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อจาก ผู้ผลิตอุปกรณ์หลายราย ทั้งในแถวยุโรป อเมริกา และในเอเซีย
  โดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า เนื่องจากโครงการต่าง ๆ
  ที่บริษัทดำเนินการจะมีกำหนดลักษณะและ/หรือคุณสมบัติของผลิตภัณฑ์และบริการแตกต่าง กันไป
  ทั้งที่ขายและส่งมอบให้ลูกค้า รวมถึงการพัฒนาสารสนเทศและข้อมูลธุรกิจ
  เพื่อสร้างบริการที่มีมูลค่าเพิ่มบนเครือข่าย สื่อสาร
  และด้วยการประสานงานกับพันธมิตรทางธุรกิจที่มีประสิทธิภาพ ทำให้สามารถจัดหาผลิตภัณฑ์ได้ง่าย
  ซึ่งเป็นการเพิ่มขีดความสามารถในการให้บริการได้อย่างรวดเร็ว
  แตกต่างจากผู้ประกอบการรายอื่น
  และใช้ประโยชน์จากการนำระบบเทคโนโลยีสารสนเทศและสื่อสารที่นำสมัยมาประยุกต์ใช้

  ในส่วนของการให้บริการติดตั้งและให้บริการหลังการขาย
  ส่วนใหญ่ทางบริษัทจะเป็นผู้ดำเนินการติดตั้งเอง
  โดยใช้ทีมงานภายในของบริษัทซึ่งผ่านการฝึกอบรมและมีประสบการณ์
  ตลอดจนมีความชำนาญเกี่ยวกับการติดตั้งระบบโทรคมนาคมและสารสนเทศเป็นอย่างดี มีศูนย์ข้อมูล
  Data Center ที่ทันสมัยและมีเครือข่ายบริการด้านเทคนิคและการบำรุงรักษาอยู่ทั่วประเทศ
  ซึ่งรองรับการให้บริการแบบ 24 x 7 โดยมี 24 ศูนย์บริการทั่วประเทศ
  ทั้งนี้บริษัทได้มีพันธมิตรทางการค้าตามประเภทกิจการ ได้แก่

  ระบบเครือข่ายสัญญาณดาวเทียม : Shin Satellite, iPStar

  ระบบสื่อสารแบบมีสาย : TOT, CAT, TRUE, TT&T, UIH, ADC, SYMPHONY

  ระบบสื่อสารแบบไร้สาย : AIS, DTAC, TRUE, Motorola, HYT

  คอมพิวเตอร์และอุปกรณ์เครือข่าย : Sun, HP, ACER, CISCO, Nortel, 3Com,
  Polycom, Axalto, NICE

  ซอฟต์แวร์ : SAP, ORACLE, Computer Associate, Microsoft

  ง) การป้องกันความเสี่ยงของราคาผลิตภัณฑ์จากอัตราการแลกเปลี่ยน

  โดยปกติก่อนดำเนินโครงการ
  บริษัทต้องประมาณการต้นทุนโครงการล่วงหน้าเป็นระยะเวลาประมาณ 1-2 เดือน
  ในกรณีที่ต้องนำเข้าอุปกรณ์บางส่วนจากต่างประเทศ
  ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการและเปลี่ยนเงินตราต่างประเทศแบบลอยตัว
  จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าว โดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

  2. มีนโยบายในการทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน
  ตามจังหวะเวลาและต้นทุนที่

  เหมาะสม

3.3 สายธุรกิจ Technology Related Business

สายธุรกิจ Technology Related Business
ประกอบธุรกิจเป็นทั้งผู้ผลิตและจัดจำหน่ายแผงสายอากาศโทรทัศน์ และจานรับสัญญาณดาวเทียม
ธุรกิจให้บริการลูกค้าสัมพันธ์และศูนย์ข้อมูลข่าวสารแบบครบวงจร
การจำหน่ายรับเหมาติดตั้งและซ่อมบำรุงระบบรักษาความปลอดภัยและระบบสื่อสารภาพและเสียงทั้งระบบที่มีสายและไร้สาย
การให้บริการบริหารจัดการขยะในบริเวณท่าอากาศยานสุวรรณภูมิ รวมทั้งธุรกิจในประเทศกัมพูชา
อันประกอบด้วยธุรกิจการให้บริการการควบคุมการจราจรทางอากาศ
และธุรกิจผลิตและจำหน่ายกระแสไฟฟ้าแก่ โรงงานกัมปอตซิเมนต์ ในประเทศกัมพูชา โดยในปี
2551 สายธุรกิจ Technology Related Business มีสัดส่วนรายได้เท่ากับ 932.8 ล้านบาท
หรือคิดเป็นร้อยละ 5.9 ของรายได้รวมของกลุ่มบริษัท และได้แยกสายธุรกิจนี้ออกเป็น

  ธุรกิจภายในประเทศ ประกอบด้วย 9 บริษัท ดังนี้ บริษัท สามารถคอร์ปอเรชั่น จำกัด (มหาชน)
  บริษัท วิชั่นแอนด์ ซีเคียวริตี้ ซิสเต็ม จำกัด บริษัท สุวรรณภูมิ เอ็นไวรอนเม้นท์ แคร์ จำกัด
  บริษัท สามารถเรดิเทค จำกัด บริษัท สามารถวิศวกรรม จำกัด บริษัท คอนแทค-อิน-วัน จำกัด
  บริษัท วันทูวัน คอนแทคส์ จำกัด บริษัท วันทูวัน เวียดนาม จำกัด และบริษัท วันทูวัน
  โปรเฟสชั่นแนล จำกัด

  ธุรกิจต่างประเทศ ประกอบด้วย 5 บริษัท ดังนี้ บริษัท แคมโบเดีย แอร์ทราฟฟิค เซอร์วิส จำกัด
  บริษัท กัมปอต เพาเวอร์แพลนท์ จำกัด บริษัท แคมโบเดีย สามารถ จำกัด บริษัท สามารถ
  อินเตอร์ โฮลดิ้ง จำกัด และ บริษัท สามารถ อินเตอร์เนชั่นแนล จำกัด

ธุรกิจภายในประเทศ

-   บริษัท สามารถวิศวกรรม จำกัด

  ก) ลักษณะผลิตภัณฑ์หรือบริการ

  ดำเนินธุรกิจผลิตและจำหน่ายแผงสายอากาศรับสัญญาณโทรทัศน์ในระบบ VHF UHF และ MMDS
  จานรับสัญญาณดาวเทียมระบบ C-Band และ KU-Band รวมทั้งอุปกรณ์อื่นๆ ที่ใช้ในระบบ MATV
  และ CATV ซึ่งบริษัทมีรายได้รวมทั้งสิ้น 383.6 ล้านบาท คิดเป็นสัดส่วนรายได้ประมาณ ร้อยละ
  2.4 ของรายได้รวมของกลุ่ม

ข) การตลาดและภาวะการแข่งขัน

  ธุรกิจผลิตและจำหน่ายแผงสายอากาศรับสัญญาณโทรทัศน์ จานรับสัญญาณดาวเทียมระบบต่างๆ
  ได้ใช้กลยุทธ์ด้านผลิตภัณฑ์และราคา โดยผ่านตัวแทนจำหน่าย เพื่อให้บริการด้านการขาย
  การบริการติดตั้ง และการบริการหลังการขาย
  นอกจากนั้นยังได้มีการปรับปรุงและพัฒนาผลิตภัณฑ์ใหม่ออกสู่ตลาด
  เพื่อตอบสนองความต้องการของลูกค้า
  รวมทั้งการจัดกิจกรรมส่งเสริมการขายร่วมกับตัวแทนจำหน่ายตามภาคต่างๆ ทั่วประเทศ
  และการโฆษณาประชาสัมพันธ์ผ่านสื่อต่างๆ เช่น โทรทัศน์ วิทยุ หนังสือพิมพ์ และวารสารต่างๆ
  เป็นต้น

สำหรับช่องทางการจำหน่ายสินค้าหรือบริการจะแบ่งออกเป็น การจำหน่ายผ่านตัวแทนจำหน่าย (Dealer) ซึ่งตัวแทนจำหน่ายของบริษัทมีอยู่กว่า 800 รายทั่วประเทศ การจำหน่ายผ่านห้างสรรพสินค้า Discount store ต่างๆ การจำหน่ายตรง (Direct sales) สำหรับลูกค้ากลุ่มงานระบบเคเบิ้ล โดยกลุ่มลูกค้าเป้าหมายส่วนใหญ่ของบริษัท คือ ผู้บริโภคที่ต้องการเปลี่ยนอุปกรณ์รับสัญญาณโทรทัศน์ (Replacement) ผู้บริโภคที่มีบ้านใหม่ที่ต้องการติดตั้งอุปกรณ์การรับสัญญาณโทรทัศน์ รวมถึงธุรกิจประเภทอาคารที่พักอาศัยที่มีจำนวนห้องพักหลายๆ ยูนิต

  ภาวการณ์แข่งขันในปัจจุบันส่วนใหญ่ผู้ประกอบการจะใช้กลยุทธ์การตลาดด้านราคาเป็นหลักเพื่อให้มีส่วนแบ่งตลาด
  (Market Share) เพิ่มมากขึ้น
  แต่เนื่องจากสินค้าประเภทแผงสายอากาศรับสัญญาณโทรทัศน์และจานรับสัญญาณดาวเทียม
  จะต้องมีเรื่องบริการหลังการขายมาเกี่ยวข้อง
  ดังนั้นจึงเป็นปัจจัยสำคัญอีกประการหนึ่งที่ผู้บริโภคใช้ประกอบการตัดสินใจ

ค) การจัดหาผลิตภัณฑ์หรือบริการ

  ปัจจุบันในระบบการส่งสัญญาณโทรทัศน์มีการนำเทคโนโลยีใหม่ๆ เข้ามาใช้มากขึ้น เช่น
  มีการเปลี่ยนแปลงการส่งสัญญาณจากระบบอนาล็อกมาเป็นดิจิตอล
  และการใช้ดาวเทียมในการส่งสัญญาณ เป็นต้น โดยได้มีการพัฒนาผลิตภัณฑ์ใหม่ๆ
  นำเทคโนโลยีจากต่างประเทศเข้ามาพัฒนา ตลอดจนการหาพันธมิตรทางธุรกิจ
  เพื่อจัดหาผลิตภัณฑ์และบริการที่สามารถตอบสนองความต้องการของผู้บริโภค และ
  เทคโนโลยีที่เปลี่ยนแปลง

-   บริษัท วันทูวัน คอนแทคส์ จำกัด

  ก) ลักษณะผลิตภัณฑ์หรือบริการ

ประกอบธุรกิจเกี่ยวกับการบริหารจัดการด้านงานบริการลูกค้าครบวงจร (Total Customer
Management Solutions) ในรูปแบบการเป็นที่ปรึกษาในการจัดตั้งระบบศูนย์ข้อมูลลูกค้าสัมพันธ์
(Contact Center System Setup) ให้แก่องค์กรที่ต้องการลงทุนติดตั้งระบบภายในองค์กร
การให้เช่าเหมาระบบเพื่อใช้งาน (Facility Rental)
การรับจ้างบริหารจัดการศูนย์ลูกค้าสัมพันธ์แบบเบ็ดเสร็จในด้านการให้บริการข้อมูลข่าวสาร
รับเรื่องร้องเรียน (Contact Center Outsourcing Management)
การให้คำแนะนำและจำหน่ายสินค้าทางโทรศัพท์ (Telemarketing)
การจัดหาและบริหารเจ้าหน้าที่ผู้ให้บริการ (Customer Service Representative)
บริการด้านฝึกอบรมและพัฒนาหลักสูตรเพื่อพัฒนาบุคลากรด้านงานบริการ
รวมไปถึงการจัดการกระบวนการทางธุรกิจ (Business Process Outsourcing)
ซึ่งเป็นการสนับสนุนด้านการตลาดและการขาย งานบริการดูแลลูกค้าอย่างครบวงจร
โดยนำระบบเทคโนโลยี Contact Center เข้ามาช่วยในการบริหารจัดการ
โดยบริษัทมีความเชี่ยวชาญและมีประสบการณ์ในการให้บริการแก่องค์กรต่างๆ ทั้งภาครัฐ
และภาคเอกชน ในหลากหลายภาคธุรกิจ อาทิ กลุ่มธุรกิจให้บริการทางการเงิน ประกันภัย ยานยนต์
ภาคการบริการ ดำเนินการ โดย บริษัท วันทูวัน คอนแทคส์ จำกัด

1)  การตลาดและภาวการณ์แข่งขัน

  วิกฤติเศรษฐกิจที่มีแนวโน้มผันผวนในช่วง 1-2 ปีข้างหน้า ส่งผลให้ธุรกิจบริการ Call Center
  ในประเทศไทยต้องเผชิญกับภาวะการแข่งขันที่รุนแรงขึ้นทั้งในด้านราคาและความหลากหลายของบริการที่ผู้ให้บริการแต่ละรายนำเสนอ
  ในขณะที่การลงทุนขององค์กรภาคเอกชน ในด้านระบบงานไอทีจะถูกจำกัดและควบคุมมากขึ้น
  การรับจ้างบริหารงานแบบเบ็ดเสร็จ (Outsource)
  จึงยังคงเป็นทางเลือกทดแทนการลงทุนในระบบที่คุ้มค่า
  ทำให้ตลาดยังคงมีโอกาสการเติบโตต่อไปได้แม้จะมีอัตราการชะลอตัวลงจากสภาพถดถอยทางเศรษฐกิจ
  อย่างไรก็ตามการที่ Call Center
  ได้รับการยอมรับว่าเป็นช่องทางหลักสำคัญในการติดต่อสื่อสารลูกค้าได้อย่างมีประสิทธิภาพ Call
  Center
  จะถูกใช้เป็นเครื่องมือสำคัญในการสร้างรายได้และเป็นช่องทางในการบริการให้แก่องค์กรธุรกิจต่างๆ
  ในรูปแบบที่แตกต่างกันออกไป วันทูวัน คอนแทคส์ ได้ตระหนักถึงความต้องการใช้งาน Call
  Center เพื่อรองรับการบริหารความสัมพันธ์ลูกค้า จึงได้คิดค้นและพัฒนานวัตกรรมใหม่ๆ
  ที่จะช่วยเสริมประสิทธิภาพและสร้างมูลค่าเพิ่มด้านงานบริการ
  รวมทั้งได้มีการปรับปรุงและพัฒนารูปแบบการให้บริการที่หลากหลาย
  ตอบสนองต่อความต้องการของผู้ใช้บริการได้ครบวงจรมากขึ้น
  โดยบริษัทเน้นโซลูชั่นที่ผสมผสานระหว่างบริการหลายๆด้านที่มีอยู่ผนวกกับการนำประสบการณ์ที่มีมาให้คำปรึกษาแก่ลูกค้าเฉพาะกลุ่ม
  ซึ่งนับเป็นข้อได้เปรียบที่แตกต่างจากคู่แข่ง กลุ่มลูกค้าเป้าหมายในปี 2552
  ยังคงเน้นโครงการภาครัฐควบคู่ไปกับการขยายตลาดใหม่ในภาคอุตสาหกรรมต่างๆ
  ให้ครอบคลุมมากขึ้น อาทิ ภาคการบริการ ธุรกิจขายปลีก SMEs รวมถึงขายเพิ่ม (upsell)
  โซลูชั่นใหม่ๆ ในกลุ่มลูกค้าเดิมที่บริษัทให้บริการอยู่
  โดยจุดเด่นของบริการยังคงเน้นความแตกต่างเชิงคุณภาพและบริการที่เป็นเลิศซึ่งสอดคล้องกับวิสัยทัศน์ในการก้าวเป็นผู้นำด้านงานบริการที่ทรงคุณภาพภายในปี
  2553

2)  การจัดหาผลิตภัณฑ์หรือบริการ

  บริษัทเป็นผู้จัดหาผลิตภัณฑ์ด้านระบบเทคโนโลยี Call Center อุปกรณ์คอมพิวเตอร์
  จากผู้ผลิตและตัวแทนจำหน่ายทั้งจากภายในและภายนอกประเทศ ซึ่งมีคุณสมบัติตามที่ลูกค้ากำหนด
  เพื่อนำมาใช้ในแต่ละโครงการ รวมทั้งได้คิดค้นและพัฒนาระบบวอฟต์แวร์ CRM
  ขึ้นเองเพื่อใช้สำหรับการบริหารงานด้าน Call Center โดยเฉพาะ
  โดยการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากเป็นระบบเฉพาะด้านที่มีความสลับซับซ้อนและไม่มีผู้ผลิตภายในประเทศ
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อได้จากผู้ผลิตอุปกรณ์หลายรายในต่างประเทศ
  ซึ่งบริษัทจะสั่งซื้อผลิตภัณฑ์และบริการเมื่อเริ่มดำเนินโครงการ เนื่องจากโครงการต่างๆ
  ที่ดำเนินการจะมีการกำหนดลักษณะและ/ หรือคุณสมบัติของผลิตภัณฑ์และบริการแตกต่างกันไป
  นอกจากนี้ บริษัทยังได้หาพันธมิตรทางธุรกิจ เพื่อจัดหาผลิตภัณฑ์และเทคโนโลยีใหม่ๆ ด้าน Call
  Center อย่างต่อเนื่อง ในส่วนของการให้บริการติดตั้งและบริการหลังการขายนั้น
  บริษัทจะเป็นผู้ดำเนินการเองโดยทีมงานบริหารโครงการซึ่งมีประสบการณ์และผ่านการฝึกอบรมจากผู้ผลิต
  ตลอดจนมีความชำนาญเกี่ยวกับการติดตั้งระบบ Call Center เป็นอย่างดี

ง) โครงการที่ยังไม่ส่งมอบ

  ซึ่งดำเนินการโดย บริษัท วันทูวัน คอนแทคส์ จำกัด มีโครงการที่ยังไม่ส่งมอบ ณ วันที่ 31
  ธันวาคม 2551 ดังนี้

+---------------+----------------+-------+-------+----------+--------+
| รายชื่อลูกค้า     | ชื่อโครงการ      | สัญญา  |       | มูลค      | ควา    |
|               |                |       |       | ่าโครงการ | มคืบหน้า |
|               |                |       |       |          | %)     |
|               |                |       |       | (ล้านบาท) |        |
+---------------+----------------+-------+-------+----------+--------+
|               |                | ว     | วัน    |          |        |
|               |                | ันที่เริ่ม | ที่สิ้นสุด |          |        |
+---------------+----------------+-------+-------+----------+--------+
| บริษัท ทีโอที     | งาน            | 29/12 | 28/06 | 58.7     |  0%    |
| จำกัด (มหาชน)  | จ้างจัดทำระบบศูนย์ | /2008 | /2009 |          |        |
|               | บริการข้อมูลภ     |       |       |          |        |
|               | าครัฐเพื่อประชาชน |       |       |          |        |
|               | (GCC 1111)     |       |       |          |        |
+---------------+----------------+-------+-------+----------+--------+

-   บริษัท วิชั่น แอนด์ ซีเคียวริตี้ ซิสเต็ม จำกัด

  บริษัท วิชั่นแอนด์ ซีเคียวริตี้ ซิสเต็ม จำกัด เป็นบริษัทย่อยที่บริษัทถือหุ้น ร้อยละ 69.99
  ดำเนินธุรกิจการจำหน่าย ออกแบบ รับเหมาติดตั้งและซ่อมบำรุง ระบบรักษาความปลอดภัย
  ระบบโทรทัศน์วงจรปิด (CCTV) ระบบเสียงประกาศทั่วไป ระบบสื่อสารต่างๆ ภายในอาคาร
  และระบบภาพ ระบบเสียง สำหรับห้องประชุม ห้องจัดเลี้ยงขนาดใหญ่ (Auditorium)
  รวมทั้งระบบสื่อสารสั่งการสำหรับห้องศูนย์ปฏิบัติการ (Operation and Command Center)
  ซึ่งบริษัทเน้นการทำตลาดโดยเฉพาะกับลูกค้าภาครัฐ และเอกชนขนาดใหญ่
  และคำนึงถึงหลักการด้านวิศวกรรม ความทันสมัยของระบบ เพื่อให้ลูกค้าได้รับผลตอบแทนที่คุ้มค่า
  ในปี 2551 งานโครงการในภาครัฐยังคงชะลอตัว
  เนื่องจากปัญหาทางการเมืองที่ต่อเนื่องมาจากปี 2549 และ 2550
  และมีงานประมูลเพียงบางงาน โดยงานส่วนมากถูกเลื่อนออกไป

  อย่างไรก็ตามในปี 2551 บริษัทได้เซ็นสัญญาเป็นตัวแทนจำหน่ายสินค้าเครื่องและระบบ X-Ray
  กับ บริษัท GE Security ประเทศสหรัฐอเมริกา
  ซึ่งเป็นผู้นำในตลาดการตรวจหาสารประกอบวัตถุระเบิด และยาเสพติด
  ประกอบกับบริษัทเป็นตัวแทนจำหน่ายระบบบันทึกภาพ วิเคราะห์เหตุการณ์ และแจ้งเหตุ(Alarm)
  ของระบบ CCTV ยี่ห้อ Nice Vision จากประเทศอิสราเอล แต่ผู้เดียวในประเทศไทย

-   บริษัท วันทูวัน โปรเฟสชั่นแนล จำกัด

  บริษัท วันทูวัน โปรเฟสชั่นแนล จำกัด เป็นบริษัทย่อยที่ถือหุ้นโดยบริษัท วันทูวัน คอนแทคส์ จำกัด
  โดยมีสัดส่วนการถือหุ้นร้อยละ 99.99 จดทะเบียนจัดตั้งขึ้นเมื่อวันที่ 21 ตุลาคม 2551
  ด้วยทุนจดทะเบียน 1 ล้านบาท เพื่อประกอบธุรกิจเฉพาะในด้านการบริการรับเป็นที่ปรึกษา
  ให้คำแนะนำเกี่ยวกับการบริหารงานบุคคล
  และบริการด้านการจัดหาบุคลากรด้านบริการลูกค้าสัมพันธ์โดยเฉพาะ

-   บริษัท วันทูวัน เวียดนาม จำกัด

  บริษัท วันทูวัน เวียดนาม จำกัด ได้จดทะเบียนจัดตั้งขึ้นเมื่อวันที่ 19 มิถุนายน 2551
  เพื่อดำเนินธุรกิจให้เช่าเหมาระบบและอุปกรณ์ระบบศูนย์บริการลูกค้าสัมพันธ์แก่กลุ่มลูกค้าองค์กรในประเทศเวียดนาม
  โดยมีทุนจดทะเบียน 430,000 เหรียญสหรัฐ
  ทั้งนี้ตามกฎหมายการจัดตั้งบริษัทในเวียดนามไม่มีการระบุการลงทุนในรูปจำนวนหุ้นแต่จะระบุเป็นจำนวนเงินและเปอร์เซ็นต์ของบริษัทที่ลงทุน
  ซึ่งบริษัทบจก. วันทูวัน เวียดนาม ลงทุนร้อยละ 100 โดย บริษัท วันทูวัน คอนแทคส์ จำกัด

-   บริษัท สามารถ เรดิเทค จำกัด

  บริษัท สามารถเรดิเทค จำกัด เป็นบริษัทย่อยที่บริษัทถือหุ้น ร้อยละ 99.99
  จดทะเบียนจัดตั้งขึ้นเมื่อวันที่ 24 เมษายน 2551 ด้วยทุนจดทะเบียน 80 ล้านบาท
  เพื่อดำเนินธุรกิจเกี่ยวข้องกับเทคโนโลยีด้านรังสิ อาทิ
  การให้บริการด้านเทคนิคในการบริหารจัดการโครงการด้านเทคโนโลยีรังสี
  ซึ่งอยู่ระหว่างการดำเนินการเพื่อเตรียมให้บริการ นอกจากนั้นบริษัทยังมีบริการให้คำปรึกษา
  และฝึกอบรมเกี่ยวกับเทคโนโลยีด้านรังสีด้วย

ธุรกิจต่างประเทศ

-   บริษัท แคมโบเดีย แอร์ ทราฟฟิค เซอร์วิส จำกัด

ลักษณะผลิตภัณฑ์หรือบริการ

  ให้บริการจัดการจราจรทางอากาศบนน่านฟ้าประเทศกัมพูชา
  โดยได้รับสัญญาสัมปทานจากรัฐบาลกัมพูชาเป็นเวลา 32 ปี ในปี 2551 บริษัทมีรายได้รวมทั้งสิ้น
  756.4 ล้านบาท คิดเป็นสัดส่วนรายได้ประมาณร้อยละ 4.8 ของรายได้รวมของกลุ่มบริษัท
  การบริการแบ่งออกเป็น 3 ประเภท ดังนี้

  1.1) ให้บริการควบคุมการจราจรทางอากาศตามเส้นทางบินทั่วอาณาเขตของประเทศกัมพูชา
  เป็นการจัดระบบการขนส่งทางอากาศตามระเบียบและมาตรฐานสากล
  รวมทั้งการแจ้งข่าวสารให้คำแนะนำที่เป็นประโยชน์ต่อการตัดสินใจของนักบิน (Flight
  Information service) และบริการเตือนภัย (Alerting service)
  เพื่อให้อากาศยานถึงจุดหมายปลายทางได้อย่างปลอดภัย สะดวก และรวดเร็ว
  พร้อมทั้งให้ความร่วมมือในการค้นหาและช่วยเหลืออากาศยานที่ประสบอุบัติเหตุ
  ซึ่งพื้นที่การให้บริการควบคุมจะควบคุมการจราจรทางอากาศบริเวณท่าอากาศยาน (Aerodrome
  control service) เขตประชิดท่าอากาศยาน (Approach control service)
  และบริการควบคุมการจราจร ทางอากาศตามเส้นทางบิน (Area control service)

  1.2) ให้บริการสื่อสารการบิน โดยการรับ-ส่ง และถ่ายทอดข่าวแผนการบิน แผนกำหนดการบิน
  รวมทั้งข่าวอื่นๆ ที่จำเป็นต่อการปฏิบัติการบิน

  1.3) ให้บริการวิทยุเครื่องช่วยการเดินอากาศ
  ซึ่งเป็นการบริการอุปกรณ์เครื่องช่วยในการนำอากาศยานขึ้น-ลงจอดบริเวณท่าอากาศยาน

1)  การตลาดและภาวะการแข่งขัน

  เนื่องจากบริษัทเป็นผู้ได้รับสัมปทานในการให้บริการจัดการจราจรทางอากาศจากรัฐบาลกัมพูชาแต่เพียงผู้เดียว
  จึงไม่มีคู่แข่งขันและไม่ต้องดำเนินกิจกรรมทางการตลาดแต่อย่างใด โดยมีกลุ่มลูกค้าเป้าหมาย คือ
  สายการบินต่างๆ

2)  การจัดหาผลิตภัณฑ์หรือบริการ

  เป้าหมายของการให้บริการควบคุมการจราจรทางอากาศ
  เพื่อให้อากาศยานถึงที่หมายด้วยความปลอดภัย สะดวก และรวดเร็ว
  ดังนั้นบริษัทจึงมุ่งเน้นให้มีการพัฒนาปรับปรุง
  และลงทุนในเครื่องมืออุปกรณ์สำหรับการควบคุมการจราจรทางอากาศ เช่น Radar System
  และ Simulation System เป็นต้น เพื่อให้การจัดระบบการทำงานมีประสิทธิภาพ
  พร้อมทั้งมีการฝึกอบรมให้ความรู้แก่พนักงานผู้ปฏิบัติ เพื่อให้ผู้ใช้บริการเกิดความปลอดภัยสูงสุด

-   บริษัท กัมปอต เพาเวอร์ แพลนท์ จำกัด

  บริษัท กัมปอต เพาเวอร์ แพลนท์ จำกัด เป็นบริษัทย่อยซึ่งถือหุ้นโดยบริษัท สามารถอินเตอร์
  โฮลดิ้ง จำกัด ร้อยละ 100 ซึ่งได้จดทะเบียนจัดตั้งขึ้นเมื่อวันที่ 10 พฤษภาคม 2549
  เพื่อดำเนินธุรกิจผลิตไฟฟ้าเพื่อจำหน่ายให้กับโรงงานกัมปอตซีเมนต์ (KCC) ในจังหวัดกัมปอต
  ประเทศกัมพูชา โดยได้มีการลงนามในสัญญาซื้อ-ขายไฟฟ้า กับ KCC เป็นระยะเวลา 10 ปี
  ซึ่งโรงไฟฟ้า ใช้ Heavy Fuel Oil (HFO) เป็นเชื้อเพลิง และมีเครื่องผลิตกระแสไฟฟ้า
  จำนวน 4 เครื่อง มีกำลังผลิตรวม 23 เมกกะวัตต์
  ทั้งนี้เนื่องจากบริษัทเป็นผู้จำหน่ายไฟฟ้าเพียงรายเดียวให้กับโรงงานกัมปอตซีเมนต์
  จึงไม่มีคู่แข่งขัน และไม่ต้องดำเนินกิจกรรมทางการตลาดแต่อย่างใด
  นอกจากนั้นบริษัทได้ลงทุนในเครื่องผลิตกระแสไฟฟ้ารวมทั้งอุปกรณ์ประกอบต่างๆ
  พร้อมทั้งมีการฝึกอบรมให้ความรู้แก่พนักงานผู้ปฏิบัติ เพื่อให้การผลิต
  และจำหน่ายกระแสไฟฟ้ามีความน่าเชื่อถือ และมีประสิทธิภาพสูงสุด ในปี 2551
  บริษัทมีรายได้รวมทั้งสิ้น 206.0 ล้านบาท คิดเป็นสัดส่วนรายได้ประมาณร้อยละ 1.3
  ของรายได้รวมของกลุ่มบริษัท

-   บริษัท สามารถ อินเตอร์ โฮลดิ้ง จำกัด

  บริษัทได้จัดตั้งบริษัท สามารถ อินเตอร์ โฮลดิ้ง จำกัด (“SIH”) ขึ้นในประเทศฮ่องกง
  ด้วยทุนจดทะเบียน 20 ล้านเหรียญสหรัฐฯ โดยบริษัทถือหุ้นร้อยละ 100
  เพื่อทำหน้าที่เป็นบริษัทโฮลดิ้ง สำหรับการลงทุนในธุรกิจสาธารณูปโภคในภูมิภาค อินโดจีน